Μια Data Dominatrix μάς Δείχνει πώς Παραβιάζεται η Ηλεκτρονική μας Ιδιωτικότητα\nΗ Mistress Harley λέει ότι αν δεν θέλεις να εκτεθείς, δεν πρέπει να αφήνεις τον browser σου να σώζει τους κωδικούς σου.\nΚείμενο Alison Sinkewicz\nH φωτογραφία της data dominatrix Mistress Harley παραχωρείται από την ίδια| Φωτογραφία Facebook από το Shutterstock.\nΆνθρωποι από όλο τον κόσμο στρέφονται στην data dominatrix, Mistress Harley, με μια και μόνο επιθυμία: να γίνουν οι ηλεκτρονικοί της σκλάβοι.\nΗ κυρία Harley, η οποία είναι κάτοχος μεταπτυχιακού διπλώματος στη βιβλιοθηκονομία και την τεχνολογία πληροφοριών και εργάζεται εδώ και πολλά χρόνια στη βιομηχανία της τεχνολογίας, γίνεται κυρίαρχος της ψηφιακής ζωής των σκλάβων της, για να ικανοποιήσει κάθε βίτσιο τους - ταπείνωση, επιδειξιομανία, παρένδυση, οικονομική κυριαρχία. Αυτό περιλαμβάνει, αλλά δεν περιορίζεται σε: πρόσβαση στους λογαριασμούς των μέσων κοινωνικής δικτύωσής τους, τους τραπεζικούς τους λογαριασμούς, το ηλεκτρονικό τους ταχυδρομείο και το ιστορικό πορνογραφικού περιεχομένου.\nΓια όσους δεν έχουν την επιθυμία να βρεθούν εκτεθειμένοι στο Διαδίκτυο, το VICE επικοινώνησε με τη Mistress Harley, για να μάθει πώς μπορεί να παραβιαστεί η ιδιωτική ζωή μας και τι μπορούμε να κάνουμε, για να προστατέψουμε την online δραστηριότητά μας. Πρότεινε τρόπους διαφύλαξης των δεδομένων μας από πηγές που είναι πιο απειλητικές από οποιαδήποτε dominatrix.\n«Μόλις μπω μέσα στον υπολογιστή κάποιου, το πρώτο πράγμα που κάνω είναι να πάρω τους αποθηκευμένους κωδικούς τους από τους browser τους»\nVICE: Ας πούμε ότι αναζητούσα τις υπηρεσίες σου. Τι ερωτήσεις θα μου έκανες; Πώς θέτεις όρια με τους πελάτες σου;\nMistress Harley: Αν θα γινόσουν υποτακτική μου, θα με προσέγγιζες λέγοντας, «Mistress Harley, θέλω πολύ να ελέγχεις τα δεδομένα μου, τον υπολογιστή μου ή το τηλέφωνό μου» και θα κάναμε μια συζήτηση για το ποια είναι τα όριά σου. Όπως συμβαίνει με όλα τα BDSM παιχνίδια, δεν μπορείς να πνίξεις κάποιον μέχρι θανάτου, πρέπει να μιλήσεις με τους ανθρώπους για να δεις τι θέλουν.\nΘα μιλούσαμε για συγκεκριμένα φετίχ – τι θέλεις να αποκομίσεις από όλο αυτό και ποια όρια θέλεις να θέσεις. Για παράδειγμα, πολλοί άνθρωποι δεν θέλουν να εκτεθούν στους φίλους ή τους συγγενείς τους. Κάποιοι, βέβαια, το ζητάνε αυτό, όμως πρόκειται για συγκεκριμένο φετίχ. Ελέγχοντας τα τεχνολογικά μέσα που χρησιμοποιείς, μπορώ να σε εξαναγκάσω –σε εισαγωγικά– να κάνεις πράγματα. Αν λοιπόν σου αρέσει η παρένδυση, μπορώ να σου απαγορεύσω να χρησιμοποιείς τον υπολογιστή σου, αν δεν μου στείλεις πρώτα φωτογραφίες σου, όπου θα έχεις ντυθεί με τα ρούχα του αντίθετου φύλου.\nΜόλις μπω μέσα στον υπολογιστή κάποιου, το πρώτο πράγμα που κάνω είναι να πάρω τους αποθηκευμένους κωδικούς τους από τους browser τους. Σχεδόν όλοι σώζουν τους κωδικούς τους. «Θέλετε ο Chrome ή ο Firefox να αποθηκεύσει τον κωδικό σας για μελλοντική χρήση;». Αν πεις ναι, τότε θα θέσεις σε κίνδυνο τη ασφάλειά σου και θα κάνεις πολύ εύκολα τα πράγματα για εμένα. Από εκεί και έπειτα, είναι πολύ απλό να αποκτήσω πρόσβαση στους τραπεζικούς σου λογαριασμούς, τη φορολογική σου δήλωση, το βιογραφικό ή το LinkedIn σου.\n«Φαντάσου να γνώριζες μια dominatrix σε ένα μπουντρούμι και να την προσκαλούσες να έρθει στο γραφείο σου, για να ψάξει όλα σου τα αρχεία»\nΜπορείς να μου μιλήσεις για κάποιους από τους σκλάβους που έχεις τώρα; Τι είδη κυριαρχίας ασκείς αυτήν τη στιγμή;\nΠολλοί από τους σκλάβους που έχω τώρα έχουν κάποιου είδους φετίχ με τον τεχνολογικό έλεγχο. Κάποιοι έχουν κάμερες στο σπίτι τους, για να μπορώ να τους παρακολουθώ 24 ώρες το 24ωρο. Άλλοι έχουν εγκαταστήσει στο κινητό τους εφαρμογή γονικού ελέγχου, για να τους παρακολουθώ μέσω GPS και να επιβλέπω τη χρήση που κάνουν στις εφαρμογές τους, το ιστορικό τους και τα μέσα κοινωνικής δικτύωσης που έχουν στο κινητό τους. Υπάρχουν και τύποι που μου έχουν παραχωρήσει πλήρη πρόσβαση στους τραπεζικούς τους λογαριασμούς, για να ελέγχω τα οικονομικά τους.\nΚαθώς οι ζωές μας είναι τόσο εξαρτημένες από το Διαδίκτυο, θα έλεγε κανείς ότι δίνεται για πρώτη φορά η δυνατότητα σε κάποια όπως εσύ να δουλέψει με τα φετίχ του κόσμου από όλες τις πλευρές.\nΣυμφωνώ. Φαντάσου να γνώριζες μια dominatrix σε ένα μπουντρούμι και να την προσκαλούσες να έρθει στο γραφείο σου, για να ψάξει όλα σου τα αρχεία. Οι ζωές μας έχουν πλέον ψηφιοποιηθεί, οι άνθρωποι πληρώνουν τους φόρους τους ηλεκτρονικά και μπορείς να δημιουργήσεις μια ολόκληρη ηλεκτρονική ζωή ή να χτίσεις το προφίλ κάποιου.\nΗ διαδικτυακή ασφάλεια είναι κάτι που απασχολεί τους ανθρώπους σήμερα. Αν κάποιος, ας πούμε, βγάλει τους κωδικούς του από τον browser του, πόσο εύκολο είναι να βρεις τον κωδικό για τον λογαριασμό του στα social media , από εκείνο το σημείο και μετά;\nΕίναι πολύ εύκολο. Ας πούμε ότι δεν είσαι ήδη μέσα στο Facebook, όταν μπω στον υπολογιστή σου. Καταρχάς, θα ψάξω τους αποθηκευμένους κωδικούς σου. Αν δεν είναι στους αποθηκευμένους κωδικούς, θα βρω ένα παραθυράκι στο email σου – πιθανότατα θα έχει χρειαστεί να επαναφέρεις τον κωδικό σου τουλάχιστον μία ή δύο φορές. Έπειτα, αν καταφέρω να βρω το email που είναι συνδεδεμένο με τον λογαριασμό που έχεις στο Facebook, χρειάζονται μόνο ένα-δυο βήματα. Επίσης, υπάρχουν εργαλεία ανάκτησης κωδικών, επομένως, ακόμη και αν δεν έχεις σώσει τον κωδικό σου, την επόμενη φορά που θα συνδεθείς, θα τον βρω.\nVICE Video: Οι Απαγωγές και οι Καταστάσεις Ομηρίας Είναι το νέο Φετίχ στην BDSM Κοινότητα\nΌταν έγινε η παραβίαση δεδομένων του Facebook, ανησύχησες για τον τρόπο που αποθηκεύεις τις πληροφορίες σου online; Αυτά τα περιστατικά είναι ανησυχητικά για εσένα;\nΔεν ήταν τόσο ότι με ανησύχησαν, όσο ότι με έκαναν να διπλοτσεκάρω όλα τα δεδομένα μου. Αυτό που έκανα –εννοείται ότι έχω προσωπικό λογαριασμό που είναι ιδιωτικός– ήταν να αφαιρέσω κατευθείαν όλες τις προσωπικές πληροφορίες. Ειλικρινά, το Facebook δεν χρειάζεται να ξέρει. Είτε θα γνωρίζεις πού σπούδασα, είτε δεν θα σε νοιάζει πού σπουδάσαμε, επειδή μεθύσαμε μαζί. Είτε θα ξέρεις πού πήγα σχολείο, είτε δεν θα δίνεις δεκάρα πού πήγα σχολείο, μιας και είμαστε όλοι ενήλικες πλέον.\nΌταν αυτές οι ιστοσελίδες ζητάνε πληροφορίες, πρέπει να αναρωτιέσαι γιατί. Επίσης, φτιάχνω διευθύνσεις email που δεν συνδέονται με την προσωπική μου ζωή, του τύπου abc@gmail.com, και όταν θέλω να συνδεθώ σε μια χαζή εφαρμογή ή να δοκιμάσω μια νέα υπηρεσία, εγγράφομαι με ένα ανώνυμο προφίλ, όπου ακόμη και αν υπάρξει παραβίαση δεδομένων, δεν θα μπορέσουν να βρουν τις πληροφορίες μου, ούτε να συνδέσουν τον λογαριασμό με εμένα.\n«Δεν ασχολούμαι με τίποτα που να έχει να κάνει με πορνεία. Δεν βρίσκομαι καν στο ίδιο δωμάτιο με άλλους ανθρώπους, όμως σε πολλούς από τους χώρους όπου συναντιούνται αυτές οι κοινότητες μπαίνει λουκέτο»\nΌταν δουλεύεις με τους πελάτες σου, ποια είναι μερικά από τα πιο χαζά πράγματα που επαναλαμβάνουν οι άνθρωποι;\nΣώζουν συνέχεια τους κωδικούς τους στον browser τους. Νομίζω ότι η άλλη επιλογή, είναι να μην έχεις μυστικά. Αν είσαι εντελώς εκτεθειμένος και νιώθεις άνετα με αυτό, τότε δεν έχεις τίποτα να κρύψεις.\nΟι νέοι τρόποι που αλληλεπιδρούμε με την τεχνολογία επηρεάζουν τη δουλειά σου;\nΑυτή είναι μια πολύ ενδιαφέρουσα ερώτηση και κάτι που σκέφτομαι πολύ, καθώς ζούμε σε έναν κόσμο που εξελίσσεται με ραγδαίους ρυθμούς. Προσωπικά, πιστεύω ότι οι άνθρωποι πάντα στρέφονταν στο Ίντερνετ, για να αποκτήσουν πρόσβαση σε μικρές κοινότητες στις οποίες δεν έχουν πρόσβαση στην πραγματική ζωή και αναφέρομαι συγκεκριμένα στην κοινότητα των φετιχιστών.\nΝομίζω ότι αυτό που παρατηρώ, είναι ότι πολλοί από τους άνδρες που με υπηρετούν, είναι κοινωνικά αποκλεισμένοι – δεν έχουν πολλούς φίλους. Ψάχνουν τρόπους για να εκφράσουν το lifestyle με το οποίο νιώθουν άνετα, χωρίς να περιθωριοποιούνται. Γίνεται όλο και πιο φυσιολογικό να νιώθουν οι άνθρωποι ότι οι πραγματικές τους ζωές είναι στο διαδίκτυο. Αυτό είναι μια μεγάλη διαφορά από τους γονείς μας – την GenX και τη γενιά των baby boomers. Όμως οι ισορροπίες είναι πολύ λεπτές. Οι εργαζόμενοι στο σεξ το έχουν βιώσει αυτό με την ψήφιση νόμων όπως ο FOSTA-SESTA (σ.σ. ένας νόμος που εγκρίθηκε πρόσφατα, ο οποίος εμπλέκει τους ηλεκτρονικούς εκδότες και περιορίζει το υλικό που επιτρέπεται να αναρτούν στις ιστοσελίδες τους. Το νομοσχέδιο στόχευε στην καταστολή του sex trafficking, όμως οδήγησε σε περιορισμούς στη συναινετική σεξουαλική εργασία).\nΔεν ασχολούμαι με τίποτα που να έχει να κάνει με πορνεία. Δεν βρίσκομαι καν στο ίδιο δωμάτιο με άλλους ανθρώπους, όμως σε πολλούς από τους χώρους όπου συναντιούνται αυτές οι κοινότητες μπαίνει λουκέτο. Επομένως, οι άνθρωποι είναι πολύ ευάλωτοι, παρόλο που νιώθουν ασφάλεια μέσω της διαδικτυακής ανωνυμίας και δεν συνειδητοποιούν πόσο ευάλωτες είναι αυτές οι συνδέσεις, τόσο όσον αφορά τον κυβερνητικό έλεγχο όσο και την παραβίαση πληροφοριών από χάκερ.\nTagged:BDSMFacebookdataDominatrixkinksΔιαδίκτυοsubmissivesσκλάβοιιδιωτικότηταπροσωπικά δεδομέναπαραβίασησεξουαλικοί σκλάβοιαφέντρεςdata dom


The Forever Games – fanzines.gr\nΤο “Forever Game” βγήκε για τις ανάγκες της έκθεσης κόμικς “Η Εννάτη” στα πλαίσια της φοιτητικής εβδομάδας του ΑΠΘ με τις ευλογίες της ομάδας inkorrekt το 2009. Την επόμενη χρονιά και για τον ίδιο λόγο ακολούθησε το 2ο μέρος. Δεν το είχα τότε σκοπό αλλά αυτή η μικρή ιστορία άρχισε να εξαπλώνεται και ακόμα και σήμερα εξακολουθεί να το κάνει.\nΑυτή είναι η πρώτη και η τελευταία φορά που το 1ο και 2ο μέρος του Forever Games τυπώνονται σε μορφή fanzines. Το τελικό FG θα δει το φως κάπου στο απώτερο μέλλον αρκετά μεγαλύτερο σε έκταση και με αρκετές αλλαγές στα πρώτα 2 κεφάλαια.\nΑπό της εισαγωγή του κόμικ\nOn 1 Φεβρουαρίου, 2013 By unknown_user\nPrevious PostSubtales #3\nNext PostΑσημί 925


Ε.Δ.Ι.Ε.Κ.: ΠΟΛΙΤΙΚΗ ΔΕΙΛΙΑ ΚΑΙ ΑΤΟΛΜΙΑ...\nΠΟΛΙΤΙΚΗ ΔΕΙΛΙΑ ΚΑΙ ΑΤΟΛΜΙΑ...\nΠρος: - Γ.Γ.Δ.Β.Μ.Ν.Γ.\nΚοιν.: - Υπουργό ΥΠ.Π.Ε.Θ.\n- Δ/ση Γ.Γ.Δ.Β.Μ.\nΤο Ε.Δ.ΙΕΚ εκφράζει την έντονη ανησυχία και προβληματισμό του σχετικά με την τακτική που ακολουθεί ο Γενικός Γραμματέας της Γ.Γ.Δ.Β.Μ.Ν.Γ. κ. Παυσανίας Παπαγεωργίου, που ουδόλως διαφέρει αυτής που κατ' εξακολούθηση ως πάγια τακτική διακρίνει το ΥΠ.Π.Ε.Θ. απαξιώνοντας την αξιοπρέπεια του πυρήνα λειτουργίας του θεσμού, αυτή των εκπαιδευτών.\nΗ πολιτική δειλία χαρακτήρισε την ατολμία του Γενικού Γραμματέα να απαντήσει ευθαρσώς σε σχετική ερώτηση δημοσιογράφου σε τηλεοπτική εκπομπή του Σκάϊ το Σάββατο 06/08/2016, για το αν οι εκπαιδευτές των ΔΙΕΚ είναι απλήρωτοι.\nΑντ' αυτού χάριν εντυπώσεων και παραπληροφόρησης της κοινής γνώμης παρέπεμψε στο.... " το ΙΝΕΔΙΒΙΜ έχει βγάλει σχετική ανακοίνωση..." αποκρύπτοντας τεχνηέντως ότι:\n- η ανακοίνωση αφορά την πληρωμή του υπόλοιπου από το εξάμηνο 2015Β! (παιδεία σε δόσεις...)\n- ο Γ.Γ. δεν είχε την ευθιξία και την πολιτική τόλμη να παραδεχτεί ότι για το εξάμηνο 2016Α! (Μάρτιος - Ιούνιος) οι εκπαιδευτές είναι ακόμα απλήρωτοι και σε πλήρη αναντιστοιχία των όρων της υπογραφείσας σύμβασης.\n- επικαλέσθει ότι το σημερινό πρόβλημα οφείλεται στην κατάργηση από το 2013 των διδάκτρων των ΔΙΕΚ γεγονός το οποίο επέφερε αναστάτωση και ανατροπές στον απαιτούμενο προϋπολογισμό για την λειτουργία των ΔΙΕΚ.\nκ. Γενικέ σας καλούμε να εγκαταλείψετε πρακτικές μικροπολιτικών σκοπιμοτήτων και με παρρησία λόγου να μας απαντήσετε στα εξής:\n1. Αφού έχετε εντοπίσει την αιτία και την πηγή του προβλήματος γιατί τόσο καιρό δεν δώσατε λύση επαναφέροντας τα δίδακτρα στα ΔΙΕΚ;\n2. Σύμφωνα με πρόσφατη δήλωση - δέσμευση σας ότι έως τον Οκτώβριο και σε κάθε περίπτωση πριν την έναρξη του νέου εξαμήνου θα έχουν καταβληθεί τα οφειλόμενα, να μας κοινοποιήσετε άμεσα την ημερομηνία εξόφλησης των δεδουλευμένων για το εξάμηνο 2016Α!\n3. Έχει εξευρεθεί το απαιτούμενο λειτουργικό κόστος των ΔΙΕΚ για την επόμενη εκπαιδευτική περίοδο 10/2016 - 06/2017 ώστε να ξεκινήσουν απρόσκοπτα την λειτουργία τους;\nκ. Γενικέ σας καλούμε να εγκαταλείψετε πρακτικές και άστοχες επιλογές με τις οποίες διατηρείτε την εικόνα της απόλυτης διάλυσης στα ΔΙΕΚ, ενδεικτικά και χαρακτηριστικά αναφέρουμε:\n- Τα επιεικώς απαράδεκτα κριτήρια μοριοδότησης και επιλογής των εκπαιδευτών.\n- Την απόφαση που αγγίζει τα όρια της αστειότητας με την ένταξη στην Επαγγελματική Κατάρτιση Ενηλίκων, εκπαιδευτικών από την πρωτοβάθμια. Σε λίγο αναμένομε να καλωσορίσουμε νηπιαγωγούς και βρεφοκόμους.\n- Την αλλοίωση της δομής της Επαγγελματικής Κατάρτισης με αποφάσεις μικροπολιτικής σκοπιμότητας όπως αυτή της διαθεσιμότητας από την δευτεροβάθμια, την στιγμή που τα κενά στα σχολεία είναι χιλιάδες...\nκ. Γενικέ σας καλούμε να σταθείτε στο ύψος των περιστάσεων εγκαταλείποντας την ευκολία των λόγων και την ανικανότητα έργων, χάριν μιας δημαγωγικής μικροπολιτικής αντίληψης και να επιδείξετε τον απαιτούμενο στοιχειώδη σεβασμό απέναντι στους εκπαιδευτές των ΔΙΕΚ.\nΗ ανοχή και υπομονή μας σταματά μπροστά στον εμπαιγμό εκ μέρους του ΥΠ.Π.Ε.Θ. Η αξιοπρέπεια μας, επιβάλλει να προστατεύσουμε τα συμφέροντα μας εάν συνεχιστεί η ίδια καταστροφική πολιτική στον θεσμό της Επαγγελματικής Κατάρτισης και της Διά Βίου Μάθησης.\nΑναρτήθηκε από ΕΚΠΑΙΔΕΥΤΕΣ Δ.Ι.Ε.Κ. στις 9:54 μ.μ.


Π.Ε. Καστοριάς: Ενημερωτική Ημερίδα για την Αδειοδότηση των Κτηνοτροφικών Εγκαταστάσεων. - Περιφερειακή Ενότητα Καστοριάς\nΠ.Ε. Καστοριάς: Ενημερωτική Ημερίδα για την Αδειοδότηση των Κτηνοτροφικών Εγκαταστάσεων.\n7 Ιουνίου 2022 Δελτία Τύπου, Ενημέρωση Πολιτών\nΗ Περιφέρεια Δυτικής Μακεδονίας – Π.Ε. Καστοριάς προσκαλεί όλους τους κτηνοτρόφους της περιοχής στην ενημερωτική ημερίδα, που θα πραγματοποιηθεί την Παρασκευή 10 Ιουνίου, ώρα 11:00 π.μ. στην Τοπική Κοινότητα Γέρμα, του Δήμου Άργους Ορεστικού,\nμε τίτλο: «Ενημέρωση επί της διαδικασίας για την Έκδοση Άδειας των Κτηνοτροφικών Εγκαταστάσεων».\nΣτόχος της ημερίδας είναι η ενημέρωση των κτηνοτρόφων στο πλαίσιο των νέων απαιτήσεων της ισχύουσας νομοθεσίας, έτσι ώστε να αδειοδοτηθούν όσο το δυνατόν περισσότερες κτηνοτροφικές εγκαταστάσεις.\nΗ ενημέρωση θα πραγματοποιηθεί από στελέχη της Διεύθυνσης Αγροτικής Οικονομίας & Κτηνιατρικής της Περιφερειακής Ενότητας Καστοριάς και θα απαντηθούν οι απορίες των συμμετοχόντων.\nΣτόχος της ημερίδας είναι η ενημέρωση των κτηνοτρόφων στο πλαίσιο των νέων απαιτήσεων της ισχύουσας νομοθεσίας, έτσι ώστε να αδειοδοτηθούν όσο το δυνατόν περισσότερες κτηνοτροφικές εγκαταστάσεις. Και επί της διαδικασίας για την Έκδοση Άδειας των Κτηνοτροφικών Εγκαταστάσεων.\nΈλεγχος παραγωγού και ενημέρωση του συστήματος γεωγραφικών πληροφοριών αμπελουργικού μητρώου


Mια Γερμανίδα από τη Νέα Υόρκη μιλά για τη Μέρκελ\nΕίναι κάτι σαν άτυπο ραντεβού. Μιλάμε μια φορά το χρόνο. Η Ute Lemper επανέρχεται στο Μέγαρο με το είδος που της πάει γάντι: Kαμπαρέ. H «Τζένη των Πειρατών» λίγο πριν έρθει στην Αθήνα μιλά στην ΑTHENS VOICE για τη Γερμανία, την Ελλάδα, την κρίση και τη δημοκρατία της Βαϊμάρης…\n››› Θα είναι μια συναυλία επιστροφής στις ρίζες. Έρχομαι με δύο μουσικούς, πιάνο και μπαντονεόν, σε μια πολύ έντονη περφόρμανς. Ο τίτλος είναι σατιρικός. Η όπερα της πεντάρας, όπου όμως η Pirate Jane είναι επίσης επαναστάτρια που πολεμάει το κατεστημένο και τους απίστευτους κανόνες του κόσμου. Αν θες, πολεμάει για σας κατά της ζώνης του ευρώ και της Μέρκελ.\n››› Πέρα από την πολιτική σάτιρα υπάρχει μουσική από την εποχή της Δημοκρατίας της Βαϊμάρης και επιλογές από το έργο του συνθέτη Hanns Eisler, συνεργάτη του Μπρεχτ στα χρόνια της ναζιστικής Γερμανίας στο «Cabaret in Exile», που παιζόταν σε περιοχές που δεν είχαν καταλάβει οι Ναζί. Ένα πολύ φιλοσοφικό και ουσιαστικό έργο που μιλούσε για ειρήνη, δικαιοσύνη, κατά του ρατσισμού.\n››› Συμπονώ τους Έλληνες και διαφωνώ με τη Μέρκελ, που είναι πολύ σκληρή πολιτικός και τόσο μόνη στην κορυφή. Η αλήθεια είναι ότι μετά από τόσο χρόνια αισθάνομαι περισσότερο Νεοϋορκέζα παρά Γερμανίδα. Είναι σίγουρα μια πολύ δύσκολη κατάσταση, που κανείς δεν έχει μαγικές λύσεις και ελπίζω να βρεθεί πραγματικά μια ουσιαστική διέξοδος.\n››› Δεν πρέπει να μπαίνετε στο μυαλό των Γερμανών, γιατί είναι ένας πολύ σκληρός λαός που εργάζεται διαρκώς όλη μέρα και με υλιστική οπτική. Oι Έλληνες έχετε άλλη ψυχοσύνθεση, αγαπάτε την οικογένεια, τη φύση, τη χώρα. Είναι διαφορετική η ιδιοσυγκρασία, ο ρυθμός. Η ιδέα να μπουν όλες αυτές οι ετερόκλητες νοοτροπίες σε μια οικονομική ένωση δεν έχει λογική, γιατί έρχονται από τελείως διαφορετικές κουλτούρες. Ήταν από την αρχή μια πρόκληση. Προσωπικά θα προτιμούσα το ρυθμό της Ελλάδας, παρά τον υπερ-πειθαρχημένο και σούπερ-λειτουργικό ρυθμό της Γερμανίας.\n››› Τα δις για την οικονομική διάσωση που χρειάστηκαν εξαιτίας των τραπεζών έγιναν μπόνους για τους ίδιους τους τραπεζίτες. Ό,τι έγραψε το 1928 ο Μπρεχτ για την οικονομία που καθοδηγείται από το προσωπικό κέρδος και την εξουσία, είναι πραγματικά επίκαιρο. Νομίζω ότι η απληστία δεν θα αλλάξει ποτέ. Οι φτωχοί γίνονται φτωχότεροι και οι πλούσιοι πλουσιότεροι.


Nelson Mandela Capture Site (Howick, Νότια Αφρική) - Κριτικές\nNelson Mandela Capture Site: Εστιατόρια στην περιοχή\nΔραστηριότητες κοντά σε: Nelson Mandela Capture Site\nNelson Mandela Capture Site, Howick - Κριτικές\nΝο 2 από 17 δραστηριότητες - Howick\nΠραγματικά ενδιαφέρον, να κρυώσει. Ανυπομονώ να δω την ανακαίνιση.\nΕίναι πραγματικά ενδιαφέρον. Πολλά ανάγνωση σε ένα μικρό χώρο ήταν λίγο δύσκολο. Tata Madiba ήταν τόσο απίστευτη ότι τίποτα γι' αυτόν πρόκειται να κάνει καλά. Είναι υπέροχο να ξέρω ότι είστε όπου έχει. Τα σχέδια για τις ανακαινίσεις καταπληκτικά.\nΜου αρέσει το γεγονός ότι η χώρα ελεύθερη είσοδο και προβολή, η γλυπτική, είναι πραγματικά εκπληκτικό - εξαιρετική τοποθεσία που θέλεις. Το εκθεσιακό είναι πολύ καλά, έχει πολλές σπουδαίες εικόνες και συναισθηματική περιεχόμενο. Λέει πολλά για το τι συνέβη. Η περιοχή έχει ένα καφέ, ωστόσο,...το βρήκα πολύ χαμηλά πρότυπα.Περισσότερα\nΔιαβάζω για αυτό το γλυπτό του Απαρτχάιντ Museum στο Γιοχάνεσμπουργκ το περασμένο καλοκαίρι, και θα θέλαμε να δούμε ποτέ sense. Ένα ταξίδι στο Midlands με μου έφηβος γιος ήταν η ιδανική ευκαιρία. Φωτογραφίες του art εγκατάσταση απλά τον αδικούν. Ο Μαντέλα ήταν μια εξαιρετική ιστορική...προσωπικότητα - - - σε παγκόσμιο επίπεδο - και αυτό το art εγκατάσταση τοποθέτηση φόρο τιμής. Ως αμερικανική, είναι πολύ λυπηρό το γεγονός ότι η αμερικανική CIA υπό τον όρο της Intel που οδηγεί στον Μαντέλα τη σύλληψη του εδώ. Υπάρχει ένα μικρό μουσείο εδώ, αλλά μοιάζει σαν μια μονιμότερη δομή είναι υπό κατασκευή. Εάν ναι, ανυπομονώ να επισκέπτονται.Περισσότερα\nΩραίο μέρος για να επισκεφθείτε όταν κάνετε την Midlands κατηφορίζουν δίσκου. Αρκετά νοσταλγικός και κάπως θλιβερό να βλέπει τι Νέλσον Μαντέλα και οι συνάδελφοί του πέρασε στο " αγώνα εναντίον " το απαρτχάιντ.\nΜιλάμε για το wow - μια καταπληκτική έργο τέχνης που αντιπροσωπεύουν ένα τόσο σημαντικό κομμάτι της ιστορίας.\nΈνα γλυπτό επισημάνετε\nΤο γλυπτό και με τα πόδια είναι το αποκορύφωμα. Το μουσείο είναι ενημερωτική αλλά δεν αναφέρονται. Η νέα τοποθεσία είναι υπό κατασκευή. Αξίζει μια επίσκεψη. Είδαμε ακόμα και κάποια πιθήκους.\nΠολύ διδακτική με τα πόδια το μουσείο διέλευσης. Κάτι ακόμη και οι ντόπιοι μας θα πρέπει να κάνουμε μια προσπάθεια για να πάτε και να το δείτε. Και τι απίστευτο γλυπτική! Σίγουρα κάτι για να δούμε!\nΙστορία αξίζει να θυμόμαστε\nΗ τοποθεσία όπου ο Μαντέλα κατέλαβαν έχει μετατραπεί σε ένα μουσείο. Το πρόσωπο της Μαντέλα καθώς προσεγγίζετε είναι αρκετά αποκάλυψης. Ένα εξαιρετικό μουσείο. Τέλειες φωτογραφίες του ιστορικού παρελθόντος.\nΤι εκπληκτικό γλυπτική\nΑυτό το μουσείο Γλυπτικής και σίγουρα αξίζει να σταματήσει. Είναι εκπληκτικό το γεγονός ότι κάτι που μοιάζει με μεταλλικά υπολείμματα προεξείχαν του εδάφους από απόσταση, ξαφνικά εμφάνιση Madiba το πρόσωπο που σας φέρνει πιο κοντά. Ένα πραγματικό έργο τέχνης.\nΜεγάλη απόσταση με τα πόδια από το μεγαλείο!\nΈτσι, αξίζει τα " μεγάλο περίπατο " για να δείτε το μνημείο. Ήμουν πολύ σοβαρά μετατοπίστηκε κατά την επίσκεψή μου! Ο σχεδιασμός είναι ένα από τα πιο έξυπνα έργα τέχνης και μόνιμης υπάρχει αρκετά συναισθηματική, εάν επιλέξετε μια ήσυχη ώρα να εκεί!\nΛάβετε γρήγορα απαντήσεις από το προσωπικό του Nelson Mandela Capture Site και από προηγούμενους επισκέπτες.


voulinet_politics - Περιφέρειες, Δήμοι: ΝΟΜΟΣ ΠΡΕΒΕΖΑΣ ΔΗΜΟΣ Ζ Η Ρ Ο Υ\nΝΟΜΟΣ ΠΡΕΒΕΖΑΣ ΔΗΜΟΣ Ζ Η Ρ Ο Υ\nΣας προσκαλούμε να συμμετέχετε στην 6η τακτική συνεδρίαση του Δημοτικού Συμβουλίου Δήμου Ζηρού, που θα διεξαχθεί μέσω τηλεδιάσκεψης την Τετάρτη 21 Απριλίου 2021, με ώρα έναρξης 19 : 00΄, σύμφωνα με τις διατάξεις της παραγράφου 1 του άρθρου 10 της από 11 Μαρτίου 2020 Πράξης Νομοθετικού Περιεχομένου, Φ.Ε.Κ. 55/11-03-2020, τεύχος Α΄ και των αριθ. 163/33282/29-05-2020 και 426/77233/13-11-2020 εγκυκλίων του Υπουργείου Εσωτερικών όπως τροποποιήθηκαν και ισχύουν, για συζήτηση και λήψη αποφάσεων στα παρακάτω θέματα της ημερήσιας διάταξης :\n1. Διατύπωση γνώμης στο πλαίσιο δημόσιας διαβούλευσης, επί του περιεχομένου του φακέλου Μελέτης Περιβαλλοντικών Επιπτώσεων του έργου «Μικρό Υδροηλεκτρικό έργο (ΜΥΗΕ) Άγιος Γεώργιος, ισχύος 2,13 MW , Δ.Ε. Φιλιππιάδας του Δήμου Ζηρού / Π.Ε. Πρέβεζας, Περιφέρειας Ηπείρου».\n2. Έγκριση σχεδίου αναμόρφωσης του προϋπολογισμού του Δήμου Ζηρού οικονομικού έτους 2021.\n3. Σύσταση μιας (1) προσωποπαγούς θέσης Ιδιωτικού Δικαίου Αορίστου Χρόνου, κατηγορίας ΔΕ, ειδικότητας ΔΕ Διοικητικού, κατ’ εφαρμογή αμετάκλητης δικαστικής απόφασης.\n4. Καθιέρωση 24ωρης λειτουργίας και λειτουργίας κατά τα Σάββατα, Κυριακές και εξαιρέσιμες ημέρες της Καθαριότητας και Πολιτικής Προστασίας για το έτος 2021.\n5. Έγκριση διενέργειας πλειοδοτικής δημοπρασίας προς εκμίσθωση δημοτικών εκτάσεων.\n6. Αποδοχή απόφασης ένταξης στο Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη 2014-2020» της Πράξης «Κατασκευή Πράσινου Σημείου Δήμου Ζηρού», αποδοχή των ειδικών όρων αυτής και εγγραφή της πράξης στο τεχνικό πρόγραμμα του Δήμου Ζηρού.\n7. Έγκριση διενέργειας ηλεκτρονικού ανοιχτού διαγωνισμού για την προμήθεια: «Αναβάθμιση αστικών υποδομών διαχείρισης απορριμμάτων Δήμου Ζηρού με την μέθοδο της υπογειοποίησης».\n8. Καθορισμός δράσεων πυροπροστασίας έτους 2021.\n9. Καθορισμός εργασιών και καθορισμός τρόπου εκτέλεσης έργων ενταγμένων στο τεχνικό πρόγραμμα Δήμου Ζηρού οικονομικού έτους 2021.\n10. Τροποποίηση τεχνικού προγράμματος.\nΜε οδύνη η παράταξη «Δημοκρατική Συνεργασία-Νίκος ...\nΑπό την Δευτέρα 19 Απριλίου έως και την Τετάρτη 21...\nΠεριφέρεια Ιονίων Νήσων: Στην τελική ευθεία η ενίσ...


Η «Παρέλαση» της Λούλας Αναγνωστάκη, στο Θέατρο Οδού Κεφαλληνίας\nΥπαρξιακό θρίλερ ή αλληγορία επώδυνου σουρεαλισμού, η «Παρέλαση», με την ιλιγγιώδη πλοκή της, σκαρφαλώνει ασθμαίνοντας προς την κορυφή. Μόλις φτάσει εκεί, το σκοινί θα κοπεί απότομα.\nΠαλεύοντας λυσσαλέα μέχρι τέλους 07/03/2017 09:05\nΨυχορραγώντας για την εκπλήρωση μιας ύστατης επιθυμίας 20/02/2017 09:00\nΤο εμβληματικό έργο της Λούλας Αναγνωστάκη, που παρουσιάστηκε σε νέα παραγωγή από το This Famous Tiny Circus theater group και το ΔΗΠΕΘΕ Ιωαννίνων, σε σκηνοθεσία και ερμηνεία των Κωνσταντίνου Μάρκελλου και Ελένης Στεργίου, μετά την επιτυχημένη του περιοδεία σε πόλεις της Ελλάδας, ανεβαίνει στο Θέατρο Οδού Κεφαλληνίας (Κεφαλληνίας 18 - Κυψέλη), από τις 29 Απριλίου, κάθε Σάββατο και Κυριακή, για λίγες παραστάσεις.\nΤο σκοινί θα κοπεί απότομα\nΌπως και τα άλλα δυο μονόπρακτα της «Τριλογίας της Πόλης» (η «Πόλη» και η «Διανυκτέρευση»), η «Παρέλαση» τοποθετεί το άτομο απέναντι στο σύνολο, στη βάση μιας διαλεκτικής πάνω στη σχέση Ιδιωτικού και Δημόσιου. Ήρωές της είναι δύο αδέλφια, ο Άρης και η Ζωή, που ζουν απομονωμένα στη σοφίτα του σπιτιού τους.\nΈξω, η Πόλη, ο άγνωστος κόσμος που ζει και αναπνέει πέρα από τους τέσσερις τοίχους, ετοιμάζεται να φορέσει τα γιορτινά της, αφού, όπως τα δύο αδέλφια υποθέτουν, οι ετοιμασίες, που λαμβάνουν χώρα στην πλατεία δίπλα στο σπίτι, δεν μπορούν παρά να προοιωνίζουν μια κανονική στρατιωτική παρέλαση. Κι ενώ, μέσα στο δωμάτιο, η σχέση τους εξελίσσεται σε ένα σκληρό και αδυσώπητο παιχνίδι εξουσίας, ο έξω κόσμος, από πιθανός ελευθερωτής, θα γίνει - μεταφορικά και κυριολεκτικά - ο δήμιός τους.\nΥπαρξιακό θρίλερ ή αλληγορία επώδυνου σουρεαλισμού, η «Παρέλαση», με την ιλιγγιώδη πλοκή της, σκαρφαλώνει ασθμαίνοντας προς την κορυφή. Μόλις φτάσει εκεί, το σκοινί θα κοπεί απότομα. Η κάθαρση δεν θα έρθει για κανέναν.\nΣκηνοθεσία - ερμηνεία: Κωνσταντίνος Μάρκελλος - Ελένη Στεργίου, σύμβουλος στη δραματουργία: Βασιλική Δεμερτζή, σχεδιασμός σκηνικού χώρου: Ζωή Μολυβδά - Φαμέλη, Μπάμπης Καμπανόπουλος, σχεδιασμός φωτισμών: Μελίνα Μάσχα, κοστούμια: Βασιλική Σύρμα, μουσική: Νεφέλη Σταματογιαννοπούλου, κατασκευή σκηνικών: Μπάμπης Καμπανόπουλος, βοηθός σκηνοθέτη: Κατερίνα Παπαγεωργίου, βίντεο και trailer παράστασης: Κώστας Στάμου - Χάρη Καρακουλίδου / Artlabor Productions,μίξη ήχου - mastering: Πάνος Τσεκούρας, φωτογραφίες: Γιάννης Μπαριτάκης, γραφιστικά - αφίσα: Ειρήνη Ματθαίου.\nΘέατρο Οδού Κεφαλληνίας – Β΄ Σκηνή: Κεφαλληνίας 18 - Κυψέλη, τηλ. κρατήσεων: 210 8838727. Ημέρες και ώρες παραστάσεων: Σάββατο: 21.00, Κυριακή: 20.00. Διάρκεια παράστασης: 60 λεπτά. Τιμές εισιτηρίων: κανονικό: 12 ευρώ, μειωμένο (άνεργοι - φοιτητές - άτομα άνω των 65 ετών): 8 ευρώ, ατέλειες - ΑΜΕΑ: 5 ευρώ. Προπώληση εισιτηρίων: Media Markt, Public, Seven Spots, βιβλιοπωλεία «Ευριπίδης», τηλεφωνικά: 11876, ηλεκτρονικά: viva.gr.


Τάσος Βελιάδης, Γιώργος Αναγνωστόπουλος, Γιάννης Αρμπής: Δέκα χρόνια Socialab | Η ΡΟΔΙΑΚΗ\nΗμερομηνία 06/03/19 19:30\nO Ροδίτης Τάσος Βελιάδης ένας εκ των ιδρυτών της digital marketing εταιρείας που εδρεύει στην Αθήνα, "Socialab" έγινε πρόσφατα εξώφυλλο- μαζί με τους συνεργάτες του- στο περιοδικό marketing week, παραχωρώντας μάλιστα συνέντευξη σχετικά με την εταιρεία τους και τις ιδέες τους.\nΣυγκεκριμένα, στη σχετική συνέντευξη στο Marketing week, αναφέρουν:\nMarketers με τους οποίους δεν έχουμε συνεργαστεί μέχρι σήμερα, μας θεωρούν ένα social media agency. Αλλάζουν άποψη όταν βλέπουν το showreel μας», λέει χαρακτηριστικά ο CEO της Socialab, Γιώργος Αναγνωστόπουλος.\nΤι είναι λοιπόν η Socialab; Με την αφορμή της συμπλήρωσης των δέκα χρόνων παρουσίας στην ελληνική αγορά, ο Γιώργος Αναγνωστόπουλος, μαζί με τον Chief Strategist της εταιρείας Τάσο Βελιάδη, και τον «υπεύθυνο» του νέου εγχειρήματος της Monogram, Γιάννη Αρμπή, απαντούν στο ερώτημα και παράλληλα, φωτίζουν περιοχές ενδιαφέροντος για τη σύγχρονη επικοινωνία των brands.\nΌπως επισημαίνουν, η Socialab δεν «επικοινωνεί» απλά ένα brand, αλλά βρίσκει το «cultural tension» που θα το κάνει να ξεχωρίσει.\nΒρισκόμαστε στην αφετηρία της νέας χρονιάς. Ποιες είναι οι κρισιμότερες και πιο ενδιαφέρουσες τάσεις για την αγορά σας, οι οποίες πιστεύετε ότι θα μας απασχολήσουν;\n- Τάσος Βελιάδης: Κάθε χρόνο βλέπουμε νέα trends για τη χρονιά που θα ακολουθήσει. Αυτά μας επηρεάζουν κυρίως στη χάραξη μιας νέας ενιαίας στρατηγικής για τα brands μας. Τα πιο σημαντικά από αυτά σίγουρα είναι τα Digitally Together, Everyone’s an Expert και Finding my JOMO. Γενικότερα, επειδή έχουμε περάσει σε μια digital ή βασικά σε μια εποχή που τα κάνουμε όλα από το κινητό μας, έχουμε αρχίσει να αμφισβητούμε κάποια δεδομένα που είχαμε μέχρι τώρα και προσπαθούμε να δημιουργήσουμε καινούργια. Τα brands μπορούν να εκμεταλλευτούν αυτά τα τρία trends, δίνοντας καμπάνιες στον κόσμο οι οποίες όντως πατάνε πάνω στα ενδιαφέροντά τους και στα trends της εποχής.\nΠροσωπικά μου είναι ξεκάθαρο ότι το κοινό αναζητά πλέον καλό περιεχόμενο. Είναι τόσο έντονη αυτή η αναζήτηση που δεν διστάζει πλέον ακόμα και να πληρώσει για να το βρει, πολύ πιο εύκολα απ’ ότι στο παρελθόν. Αυτό λοιπόν είναι και ένα νέο trend το οποίο τα brands αξίζει να αξιοποιήσουν. Το κοινό δε θέλει να δει άλλη μια καμπάνια, θέλει να δει κάτι που θα του προσφέρει περιεχόμενο που θα ήθελε να δει εκείνη τη στιγμή. Έχουμε περάσει από τη φάση που «ενοχλούμε» με τη διαφήμιση, σε μια νέα φάση, όπου είμαστε δίπλα στο κοινό και του παρέχουμε εργαλεία, ιδέες και βοήθεια να δει ή να δημιουργήσει ο ίδιος καλό περιεχόμενο.\nΕμείς λοιπόν αυτό που κάνουμε είναι να δημιουργούμε πλατφόρμες επικοινωνίας για τους πελάτες μας και όχι απλά ιδέες. Πλατφόρμες οι οποίες μπορούν να κρατήσουν το ενδιαφέρον του κοινού για μεγάλο χρονικό διάστημα, αλλάζοντας τα Μέσα που χρησιμοποιούμε για τη διαφήμιση και πάντα με γνώμονα τη δημιουργία περιεχομένου που οι χρήστες και θα θελήσουν να δουν αλλά και να μοιραστούν με τους φίλους τους.


28η Οκτωβρίου 1940: Οδηγός και λαμπάδα για την ανθρωπότητα - Ρεθεμνιώτικα Νέα\n27/10/2018 του Γιώργου Λινοξυλάκη\nΗ Ελλάδα που μέχρι τότε ήταν ουδέτερος παρατηρητής των γεγονότων, κρατούσε στάση αναμονής. Στις 15 Αυγούστου 1940 δύο μήνες πριν την επίσημη εμπλοκή στο Β' Παγκόσμιο Πόλεμο, τορπιλίζεται άνανδρα έξω από το λιμάνι της Τήνου, το αντιτορπιλικό Έλλη από το ιταλικό υποβρύχιο Ντελφίνο. Η μικρή Ελλάδα έσφιξε την καρδιά της, κατάπιε την πίκρα της για τη δολοφονική ενέργεια των Ιταλών κι αυτό γιατί δεν ήθελε τον πόλεμο. Η πρόκληση αυτή συνάμα με το τελεσίγραφο του Μουσολίνι έδωσε το έναυσμα για την απροκάλυπτη επίθεση.\n• Στρατάρχης Βίλχελμ Κάιτελ: «Η απροσδόκητη και ισχυρή αντίσταση των Ελλήνων εβράδυνε την επίθεση κατά της Ρωσίας για περισσότερο από δύο μήνες. Αν δεν υπήρχε η καθυστέρηση αυτή, η εξέλιξη του πολέμου θα ήτο διαφορετική, τόσο εις το Ανατολικό μέτωπο όσο και εις τον πόλεμο γενικά, και άλλοι σήμερα θα ήσαν εις την θέσιν του κατηγορουμένου». (Απόσπασμα από την κατάθεσή του στη Δίκη της Νυρεμβέργης - 20 Νοεμβρίου 1945 - 1 Οκτωβρίου 1946).\n• Γιόζεφ Γκέμπελς -Υπουργός Προπαγάνδας του Τρίτου Ράιχ: «Προχωρούμε αργά στην Ελλάδα... Οι Έλληνες είναι γενναίοι μαχηταί... Τα καταληφθέντα χαρακώματα είναι γεμάτα πτώματα... Και αυτός ο Φύρερ θαυμάζει ιδιαιτέρως το θάρρος των Ελλήνων. Ίσως υπάρχει ακόμη ένα ίχνος της παλαιάς ελληνικής καταγωγής σ' αυτούς». (8 Απριλίου 1941)\n• Ιαπωνικές εφημερίδες-Δεκέμβριος 1940: «Η χώρα μας, εις την οποίαν ιδιαιτέρως τιμάται η ανδρεία, παρακολουθεί με θαυμασμόν τον αγώνα των Ελλήνων εις την Αλβανίαν, ο οποίος μας συγκινεί τόσον ώστε, παραμερίζοντες προς στιγμήν παν άλλο αίσθημα, αναφωνούμεν «Ζήτω η Ελλάς». (Η Ιαπωνία ήταν σύμμαχος της Γερμανίας και της Ιταλίας στο Β' Παγκόσμιο Πόλεμο).\nΤο έπος του 1940 - 41\nΙστορικό ανθολόγιο Εκδ. Μαλλιάρης - Παιδεία 1990


Συντροφιά σε αρσενικό κοκατίλ\nΣυζήτηση με θέμα Συντροφιά σε αρσενικό κοκατίλ, που ξεκίνησε από Μαίρη 2420, στο Forum 'Παπαγάλοι Γενικά' του PetBirds, 21 Φεβ 2015.\nΚαλησπέρα σε όλους!Έχω ένα αρσενικό κοκατίλ 10 μηνών και θέλουμε να πάρουμε και ένα 2ρο για να έχει παρέα..Σκεφτόμαστε για μια θηλυκιά αλλά δεν μας ενδιαφέρει απαραίτητα η αναπαραγωγή γιατί δεν είμαστε έμπειροι στο μεγάλωμα των νεοσσών...Εσάς ποια είναι η γνώμη σας για το φύλο της συντροφιάς του?Έχετε κάποιον καλό εκτροφέα να μου προτείνετε να απευθυνθώ?\nΚαλύτερα να του πάρεις ένα θηλυκό αν και είναι μικρό ακόμα για αναπαραγωγή. Φυσικά πρέπει να προηγηθεί καραντίνα και στην συνέχεια γνωριμία των πουλιών στον ίδιο χώρο για άλλον έναν μήνα περίπου πριν τα ενώσεις σε ένα κλουβί.\nΠροσωπικά δεν μπορώ να σου συστήσω κάποιον με την έννοια της συνεργασίας μαζί του, μέσω της αναζήτησης παρόμοιων συζητήσεων στο forum, έχουμε αυτά τα αποτελέσματα petbirds.gr/search/277476/?q=εκτροφείς+cockatiel&o=date , ρίξε μια ματιά ίσως βρεις κάτι και περίμενε και άλλες γνώμες.\nΜε το καλό να πάρεις το δεύτερο πουλάκι που θέλεις.\nναι βεβαια θα τα βαλω σε καραντινα..1 μηνα να βλεπονται κ τον πρωτο καιρο ποσο να ειναι τελειως σε χωριστους χωρους?για ποιο λογο το κανουμε αυτο?για ασθενειες??\nγια ποιο λογο το κανουμε αυτο?για ασθενειες??Κάντε κλικ για να δείτε το υπόλοιπο...\nΚαραντίνα στα πουλιά, μία αναγκαία ενέργεια πρόληψης alicedros,\nΤην καραντίνα την τηρούμε σύμφωνα με αυτά που γράφει το άρθρο που σου παρέθεσε η Αλίκη, και είναι σε διαφορετικά δωμάτια. Τον υπόλοιπο χρόνο τον χρειαζόμαστε στο ίδιο δωμάτιο με σταδιακή μετακίνηση του ενός κλουβιού πλησιέστερα στο άλλο, ώστε να δημιουργηθεί μια φιλική σχέση οπτικοακουστική πριν έρθουν σε στενή επαφή στο ίδιο κλουβί τα δύο πουλιά. Έτσι θα δέσουν πιο εύκολα ως ζευγάρι ή φίλοι.\nΚοριτσια με καλυψατε πληρως!Σας ευχαριστω πολυ για τις συμβουλες και θα τις τηρησω κατα γραμμα!


Έως τα τέλη Νοεμβρίου η παρουσίαση της Εθνικής Στρατηγικής για το Ποδήλατο - Green News Η έξυπνη Ενημέρωση για όλη τη Θεσσαλία\nΜέχρι το τέλος Νοεμβρίου εκτιμάται ότι θα παρουσιαστεί η εθνική στρατηγική για το ποδήλατο στην Ελλάδα, όπως γνωστοποίησε ο γενικός γραμματέας Χωρικού Σχεδιασμού και Αστικού Περιβάλλοντος, Ευθύμιος Μπακογιάννης, καθηγητής Βιώσιμης Κινητικότητας στο Εθνικό Μετσόβιο Πολυτεχνείο, ο οποίος μιλώντας στον ραδιοφωνικό σταθμό του ΑΠΕ- ΜΠΕ, «Πρακτορείο 104,9 FM», πρόσθεσε: «από εκεί και πέρα (σ.σ. μετά την παρουσίαση της εθνικής στρατηγικής) είναι ένα πρόγραμμα που έχει υλοποίηση με δράσεις εξαμήνου, έτους, διετίας, τετραετίας και δεκαετίας. Επειδή αποτελεί Εθνική Στρατηγική, θα έχει ένα θεσμικό καθεστώς, που θα αρχίσουμε σιγά-σιγά να το βλέπουμε βραχυπρόθεσμα, μεσοπρόθεσμα και μακροπρόθεσμα».\n«Το υπουργείο Περιβάλλοντος και Ενέργειας επομένως, ανέλαβε την πρωτοβουλία να ενισχύσει την κίνηση του ποδηλάτου σε αστικό και εξωαστικό επίπεδο, κάτι που αποτελεί μια βασική προτεραιότητα για τη δημιουργία μιας εθνικής στρατηγικής για το ποδήλατο. Μιας στρατηγικής που σε πολλές χώρες αποτελεί πρωταγωνιστή των εξελίξεων στον τομέα της μείωσης της ρύπανσης και της βελτίωσης του αστικού περιβάλλοντος», τόνισε ο κ.Μπακογιάννης και έθεσε το πλαίσιο στο οποίο θα κινηθούν οι σχεδιασμοί.\nΤι θα είναι η «εθνική στρατηγική για το ποδήλατο»;\n«Το πρώτο βήμα θα είναι ένας συντονισμός των έργων, που αφορούν τον αστικό και τον υπεραστικό σχεδιασμό. Βλέπουμε ότι εκτός από τον αστικό σχεδιασμό στην Ευρώπη και κυρίως σε χώρες που έχουν το ποδήλατο στην καθημερινότητά τους, αναπτύσσονται δίκτυα ακόμη και υπερτοπικά, που συνδέουν οικισμούς, που συνδέουν πόλεις με παράλληλες με τα δίκτυα αυτοκινητοδρόμων χαράξεις και εκτός επομένως των οδικών δικτύων, που σήμερα ξέρουμε, συνδέουν τους οικισμούς μεταξύ τους, έτσι ώστε να υπάρχει και να ενισχυθεί η μετακίνηση με το ποδήλατο», αναφέρει ο κ.Μπακογιάννης που περιγράφει πως τέτοιοι σχεδιασμοί είναι σε γενικές γραμμές απόντες από την Ελλάδα.\n«Αυτό το δίκτυο είναι πολύ διαδεδομένο και για τον ποδηλατικό τουρισμό, ο οποίος στις άλλες χώρες παίρνει εκρηκτικές διαστάσεις, ενώ στη χώρα μας είναι πάρα πολύ περιορισμένος. Για παράδειγμα, το επονομαζόμενο δίκτυο του Eurovelo δημιουργεί εκατοντάδες χιλιόμετρα ποδηλατικών διαδρομών που συνδέουν πόλεις και χώρες της Ευρώπης μεταξύ τους, από την Ιβηρική Χερσόνησο μέχρι την Τουρκία και από τη Ρωσία μέχρι την Ελλάδα. Κάποια τέτοια δίκτυα έχουν χαραχθεί σε επίπεδο χαρτών, στην Ευρώπη έχουν δημιουργηθεί η οι κατάλληλες υποδομές, κυρίως με σήμανση και στοιχεία βελτίωσης της οδικής ασφάλειας. Στη χώρα μας είμαστε ακόμη σε εμβρυικό σημείο» σημειώνει ο καθηγητής Βιώσιμης Κινητικότητας του ΕΜΠ.\nΩς δεύτερο βήμα ο κ. Μπακογιάννης περιγράφει «μια στρατηγική όπου το ποδήλατο λαμβάνεται υπόψιν σε κάθε νέο σχεδιασμό». Μια στρατηγική που θα βρει εφαρμογή «στις νέες εντάξεις και στα σχέδια πόλης, στις νέες χαράξεις του οδικού δικτύου, στον επανασχεδιασμό του αστικού και του οδικού περιβάλλοντος, π.χ., με αφορμή τα Σχέδια Βιώσιμης Αστικής Κινητικότητας (ΣΒΑΚ), που χρηματοδοτεί το υπουργείο μας σε 170 πόλεις», καθώς, «το ποδήλατο αποτελεί βασικό άξονα, βασικό πυλώνα της βιώσιμης κινητικότητας» όπως τονίζει.


Άγριες μέλισσες spoiler: Δρόσω – Κωνσταντής: Θα αντέξει η αγάπη τους; | Gossip-tv.gr\nΆγριες μέλισσες spoiler: Δρόσω – Κωνσταντής: Θα αντέξει η αγάπη τους;\nΑυτές τις μέρες ξεκινούν και πάλι τα γυρίσματα του τρίτου κύκλου της καθημερινής δραματικής σειράς του ΑΝΤ1 «Άγριες Μέλισσες».\nΉδη τα πρώτα «σημάδια» και τα spoilers που διαρρέουν, δείχνουν ότι η τρίτη σεζόν θα είναι εξίσου ανατρεπτική και με ιδιαίτερο ενδιαφέρον, όπως οκριβώς και οι δυο προηγούμενες.\nΌλα μέχρι στιγμής δείχνουν πως το «χαροκαμένο» Διαφάνι δεν βρίσκει ησυχία ούτε την τρίτη σεζόν. Η μετακόμιση του Ακύλα (Αιμίλιος Χειλάκης) στο χωριό μετά τον θάνατο του αδερφού του Αχιλλέα από τον Μιλτιάδη, όταν εκείνος εισέβαλε στο σπίτι των αδερφών Σταμίρη, φέρνει νέες αναταραχές και ατέλειωτη «δίψα» για εκδίκηση. Μπορεί πλέον ο Μιλτιάδης να μη ζει, ωστόσο ο Ακύλας θα στρέψει το δολοφονικό του μένος στους άμεσους συγγενείς του. Μάλιστα σύμφωνα με το περιοδικό «Τηλέραμα», ο Μελέτης θα γίνει το δεξί του χέρι και θα αναλάβει όλες τις βρωμοδουλειές του, επιτρέποντας στον Ακύλα να δείχνει προς τα έξω ένας ήρεμος και πράος άνθρωπος.\nΟ Λάμπρος και η Ελένη θα είναι από τους πρώτους στις «Άγριες Μέλισσες» που θα μπουν στο στόχαστρό του, με ολέθριες συνέπειες για το μέλλον τους. Ο Μελέτης, γίνεται ακόμη πιο αδίστακτος και μαζί με το νέο του... αφεντικό θα κάνουν έναν αχτύπητο συνδυασμό, που θα φέρει τα πάνω κάτω, σκορπώντας τον τρόμο και τον θάνατο στο Διαφάνι.\nΌπως ήδη γνωρίζουμε, η επόμενη σεζόν της επιτυχημένης σειράς βρίσκει τους ήρωες στην εποχή της Δικτατορίας.\nΈνα από τα πιο αγαπημένα μας ζευγάρια, η Δρόσω και ο Κωνσταντής, που ερωτεύτηκε και έζησε έντονες στιγμές αποφασίζει να χωρίσει, όμως η αγάπη τους δεν φαίνεται να είναι από εκείνες που ξεχνιούνται. Σύμφωνα με το περιοδικό, η σκοτεινή περίοδος της Δικτατορίας θα τους φέρει και πάλι κοντά.


Angelina Jolie: Το σπαρακτικό της κείμενο μετά την αφαίρεση των ωοθηκών | Gossip-tv.gr\nAngelina Jolie: Το σπαρακτικό της κείμενο μετά την αφαίρεση των ωοθηκών\nΜετά την προληπτική διπλή μαστεκτομή στην οποία υποβλήθηκε πριν από δύο χρόνια για να μειώσει τον κίνδυνο εκδήλωσης καρκίνου του μαστού, η Αντζελίνα Τζολί προχώρησε και σε αφαίρεση ωοθηκών και σαλπίγγων.\nΗ ηθοποιός μ' ένα συγκλονιστικό κείμενο στην εφημερίδα «New York Times» εξομολογείται ότι προγραμμάτιζε την αφαίρεση των ωοθηκών της από τότε που έκανε την διπλή μαστεκτομή, καθώς είχε 87% πιθανότητες να προσβληθεί από καρκίνο του στήθους και 50% από καρκίνο των ωοθηκών.\nΗ ίδια αναφέρει: «Είναι μια επέμβαση λιγότερο σύνθετη από την μαστεκτομή, αλλά με σοβαρές επιπτώσεις. Βάζει μια γυναίκα σε υποχρεωτική εμμηνόπαυση. Έτσι, προετοίμαζα τον εαυτό μου ψυχολογικά και συναισθηματικά, συζητούσα τις πιθανότητες με τους γιατρούς, έκανα έρευνες για εναλλακτικές ιατρικές μεθόδους και κατέγραφα τις ορμόνες μου, για πιθανά υποκατάστατα των οιστρογόνων ή της προγεστερόνης. Αλλά ένιωθα πως έχω ακόμα χρόνο για να κάνω την επέμβαση» και προσθέτει: «πριν από δυο εβδομάδες μου τηλεφώνησε ο γιατρός με τα αποτελέσματα των εξετάσεων μου. Μου είπε ότι η CA-125 είναι φυσιολογική και ανέπνευσα με ανακούφιση, αφού αυτός ο δείκτης, αυτή η πρωτεΐνη στο αίμα, καταγράφει τον καρκίνο ωοθηκών. Είναι μια εξέταση που κάνω κάθε χρόνο εξαιτίας του οικογενειακού ιστορικού μου. Όμως μου είπε πως έχουν ανέβει οι δείκτες που δείχνουν την ύπαρξη κάποιας φλεγμονής και αυτό θα μπορούσε να είναι ένδειξη καρκίνου. Ηθελε να με δει επειγόντως χειρουργός και να ελέγξει τις ωοθήκες μου. Προσπάθησα να είμαι ήρεμη, να είμαι δυνατή, να σκέφτομαι πως δεν έχω λόγο να ανησυχώ, πως θα ζήσω για να μεγαλώσω τα παιδιά μου και να μεγαλώσω τα εγγόνια μου. Τηλεφώνησα στον άντρα μου στη Γαλλία που έφτασε με αεροπλάνο σε λίγες ώρες. Το όμορφο με αυτές τις στιγμές στη ζωή είναι πως έχεις τόση διαύγεια».


Το «ρουσφέτι» που ζήτησε ο «Spiderman» από τον Κιλιάν Εμπαπέ – Ξέσπασε στα γέλια ο Γάλλος άσος - 14.12.2021, Sputnik Ελλάδα\nΟ Βρετανός ηθοποιός Τομ Χόλαντ, που υποδύεται τον γνωστό σούπερ ήρωα, αποκάλυψε τι ζήτησε από τον Εμπαπέ. 14.12.2021, Sputnik Ελλάδα\nO σούπερ σταρ της Παρί Σεν Ζερμέν, Κιλιάν Εμπαπέ, γέλασε μες στα μούτρα του Τομ Χόλαντ με αυτό που του ζήτησε ο κινηματογραφικός Spiderman.O Χόλαντ, που είναι οπαδός της Τότεναμ, συναντήθηκε με τον 23χρονο άσο στην τελετή της απονομής της Χρυσής Μπάλας στο Παρίσι την περασμένη Δευτέρα.Ο 25χρονος ηθοποιός είπε πως ο Εμπαπέ ήταν «πολύ φιλικός», αλλά δεν κατάφερε να τον πείσει να έρθει στο Λονδίνο και στην Τότεναμ.«Συναντηθήκαμε με τον Εμπαπέ και του είπα "Χάρηκα". Ήταν πολύ φιλικός οπότε του είπα “Φίλε, πρέπει να έρθεις στην Τότεναμ” και απλά ξέσπασε στα γέλια!» είπε ο Χόλαντ.«Όχι, αδύνατο! Είναι αδύνατο» φαίνεται να λέει ο Γάλλος άσος.Το συμβόλαιο του Εμπαπέ με την Παρί λήγει το προσεχές καλοκαίρι και όλα τα ενδεχόμενα για το μέλλον του είναι ανοιχτά.\nγαλλία, λονδίνο, παρί σεν ζερμέν, κιλιάν εμπαπέ, τότεναμ, spiderman, ηθοποιός\n14:37 14.12.2021 (Ανανεώθηκε: 14:59 14.12.2021)\nCC0 / / Spider-Man\nΟ Βρετανός ηθοποιός Τομ Χόλαντ, που υποδύεται τον γνωστό σούπερ ήρωα, αποκάλυψε τι ζήτησε από τον Εμπαπέ.\nO σούπερ σταρ της Παρί Σεν Ζερμέν, Κιλιάν Εμπαπέ, γέλασε μες στα μούτρα του Τομ Χόλαντ με αυτό που του ζήτησε ο κινηματογραφικός Spiderman.\nO Χόλαντ, που είναι οπαδός της Τότεναμ, συναντήθηκε με τον 23χρονο άσο στην τελετή της απονομής της Χρυσής Μπάλας στο Παρίσι την περασμένη Δευτέρα.\nΣύντροφος γνωστού άσου τον παράτησε και φλερτάρει με τον “Spiderman”\n21 Μαΐου 2021, 13:37\nΟ 25χρονος ηθοποιός είπε πως ο Εμπαπέ ήταν «πολύ φιλικός», αλλά δεν κατάφερε να τον πείσει να έρθει στο Λονδίνο και στην Τότεναμ.\n«Συναντηθήκαμε με τον Εμπαπέ και του είπα "Χάρηκα". Ήταν πολύ φιλικός οπότε του είπα “Φίλε, πρέπει να έρθεις στην Τότεναμ” και απλά ξέσπασε στα γέλια!» είπε ο Χόλαντ.\n«Όχι, αδύνατο! Είναι αδύνατο» φαίνεται να λέει ο Γάλλος άσος.\nΤο συμβόλαιο του Εμπαπέ με την Παρί λήγει το προσεχές καλοκαίρι και όλα τα ενδεχόμενα για το μέλλον του είναι ανοιχτά.


Μόνο για… βάρος είχε τις κάρτες ο Ζαχαριάδης!\n***Δεν απέβαλε τον Στάθη, χαρίστηκε στον Σκαρντοβέλι\n*** Αποδοκιμασίες για το πέναλτι που ο Θεσσαλονικιός ρέφερι έδωσε στον Πλατανιά\n***Με μεγάλη καθυστέρηση ενώ αρχικά καταλόγισε κόρνερ\n***Καμία ανάμειξη ο Λάμπρου στην υπόδειξη του πέναλτι\nΕκτός τόπου και χρόνου ήταν ο Πραξιτέλης Ζαχαριάδης (Μακεδονίας), ο ρέφερι που σφύριξε το ματς Ολυμπιακός-Πλατανιάς 2-1, καθώς υπέπεσε σε σημαντικά λάθη στον πειθαρχικό έλεγχο. Το μεγαλύτερο ήταν ότι έδειξε κίτρινη αντί για κόκκινη στον Στάθη (78’), ο οποίος φάνηκε πως άπλωσε επίτηδες το χέρι του και χτύπησε τον Μάριν στο πρόσωπο. Παράλληλα στο ξεκίνημα του αγώνα χαρίστηκε στον Σκαρντοβέλι, ο οποίος στο 14’ σταμάτησε με φάουλ επιθετική προσπάθεια του Ανδρούτσου που έμπαινε κατά μέτωπο, όπως και στο 30’, όταν ο ίδιος παίκτης έκανε νέο φάουλ πάλι στον Ανδρούτσο, λίγο πριν μπει (από πλάγια) μέσα στην περιοχή του Πλατανιά.\nΑντίθετα ο Ζαχαριάδης έδειξε εύκολα την πρώτη κίτρινη στον Ντε Λα Μπέγια (24’) και ακόμα πιο εύκολα στον Μποτία (58’). Χαρακτηριστικό του πειθαρχικού ελέγχου του 36χρονου διαιτητή είναι ότι έδειξε τέσσερις κίτρινες στους «ερυθρόλευκους» και τρεις στους Χανιώτες, ενώ τα φάουλ είναι 18-13 υπέρ του Ολυμπιακού!\nΟ Ζαχαριάδης σφύριξε όπως και όλοι όσοι παίζουν τον Ολυμπιακού. Οι ρέφερι είναι φοβισμένοι και όλα τα αμφισβητούμενα τα δίνουν υπέρ των αντιπάλων. Η πίεσή του φαινόταν κυρίως στις υποδείξεις φάουλ υπέρ των γηπεδούχων, καθώς κάποια εξ αυτών άργησε να τα καταλογίσει. Οι ρέφερι δεν έχουν καταλάβει ότι όποιος εφαρμόζει τους κανονισμούς δεν πρέπει να φοβάται αλλά το ζητούμενο είναι γιατί δεν έχουν καθαρό μυαλό.\nΣτην φάση του πέναλτι που καταλόγισε σε βάρος του Ολυμπιακού, αρχικά ο Ζαχαριάδης έδειξε κόρνερ υπέρ του Πλατανιά. Όμως, μετά άλλαξε την απόφασή του και πήγε στην άσπρη βούλα. Σύμφωνα με πληροφορίες για όσα ειπώθηκαν στην σύσκεψη με τον παρατηρητή Χαράλαμπο Καρατζά (Εύβοιας) ο Ζαχαριάδης υποστήριξε ότι η υπόδειξη δεν έγινε από τον πρώτο βοηθό Βασίλη Λάμπρου (Ανατολικής Αττικής) αλλά από τον ίδιο. «Αρχικά κόλλησα αλλά εγώ άλλαξα την απόφαση», υποστήριξε ο Θεσσαλονικιός ρέφερι.\nΓια το πέναλτι στο χέρι του Φιγκέιρας (44’), ο Ζαχαριάδης αποδοκιμάστηκε έντονα από τον κόσμο που αμφισβήτησε την απόφαση. Μάλιστα οι αποδοκιμασίες των φιλάθλων εντάθηκαν, μόλις σφύριξε τη λήξη του πρώτου ημιχρόνου, καθώς πήγαινε προς τα αποδυτήρια.\nΕΠΕΣΕ ΜΟΝΟΣ ΤΟΥ\nΤο βίντεο είναι ξεκάθαρο και δεν χωρά αμφιβολία, άσχετα αν οι σειρήνες της προπαγάνδας προσπαθούν να κάνουν το άσπρο- μαύρο. Δεν υπάρχει επιθετικό φάουλ του Φουρτούνη πριν το γκολ (1-1) του Μάριν στο 54’, καθώς ο Καρυπίδης έπεσε μόνος του. Αν υπήρχε ο Ζαχαριάδης θα το έδινε.


ΔΕΝ ΕΙΝΑΙ ΕΝΑΣΔΙΚΤΑΤΟΡΑΣ (!!!) - https://nasostsaganelis.gr\n« Η ΑΛΗΘΕΙΑ ΤΙΜΩΡΕΙ,\nΗ “ΒΙΖΑ” ΠΛΟΥΤΟΥ! »\nΟ Λουκασένκο είναι ολοφάνερος,\nδεν το κρύβει…\nΜικροπληθυσμοί, οι κρυφοί Δικτάτορες\nκαι οι πιο επικίνδυνοι…\nΕίπαμε, η ειλικρίνεια να συντρίψει την υποκρισία.\nΑυτή η πολιτική απελευθερωτική επανάσταση δεν γίνεται!\nΚαι ποτέ, κατά την γνώμη μου, δεν θα γίνει.\nΌσο το χρήμα παραμένει κυρίαρχο αφεντικό.\nΔηλαδή ποιον εμπαίζουν;\nΤι είναι ο Πούτιν, ο Ερντογάν, ο Γιουνγκ, ο Ορμπάν, ο Μαδούρο\nκαι άλλοι μικρότερου βεληνεκούς;\nΕίναι, ψευτοδημοκράτες με κουκούλα!\nΑνάλγητοι μονάρχες, με άλλοθι την υπό έλεγχο\nψήφο νοθείας η περίστροφο στον κρόταφο…\nΣύμφωνα με τα τηλεγραφήματα, παρουσία και δράση ξένων πρακτόρων στην Αθήνα μοιάζει να αποκαλύπτει η υπόθεση του αντικαθεστωτικού Λευκορώσου δημοσιογράφου Ρομάν Προτάσεβιτς, ο οποίος συνελήφθη λίγο μετά την αναχώρησή του από το «Ελ. Βενιζέλος», με πτήση της Ryanair και προορισμό τη Λιθουανία.


.gal: Ιδανικό για τη ιστοσελίδες της Γαλικία | DNHOST\nΑναζήτησε και κατοχύρωσε το δικό σου .gal domain τώρα.\nΚάν'το δικό σου από 72,80€\n.gal: Tld με αναφορά στη Γαλικία και τον πολιτισμό της.\nΗ Γαλικία είναι η εθνότητα ενός από τους σημαντικότερους πολιτισμούς της Ισπανίας. Το .GAL χρησιμεύει σε όποιον θέλει να ενισχύσει την εικόνα της Γαλικίας online, προβάλλοντας διεθνώς τον πολιτισμό, την κουζίνα, τη γλώσσα και τα έθιμά της.\nΗ κατάληξη .gal υποστηρίζει Premium domains.


ΟΔΟΣ ΔΙΟΝΥΣΟΥ » Καλό Καλοκαίρι από τις “Ημέρες Κινηματογράφου” της Δροσιάς\nΚαλό Καλοκαίρι από τις “Ημέρες Κινηματογράφου” της Δροσιάς\nΑγαπητοί φίλοι του Κινηματογράφου,\nΤο «Ραντεβού της Δευτέρας» στη Δροσιά έλειψε σε όλους μας. Πρώτο μέλημα, όμως, ήταν και είναι ακόμα η περιφρούρηση της υγείας μας. Θα συναντηθούμε πάλι όταν οι καταστάσεις το επιτρέψουν με τις προβολές ταινιών που είχαμε ήδη προγραμματίσει, αλλά και με νέες ενδιαφέρουσες συνεργασίες.\nΕυχαριστούμε τους Σκηνοθέτες για την ευγενική παραχώρηση των ταινιών τους και για την παρουσία τους στη Δροσιά, τις Πρεσβείες για την πρόθυμη συνεργασία τους, όπως και όλους τους Παράγοντες που μας βοήθησαν στην εκτέλεση του Προγράμματος.\nΙδιαίτερα ευχαριστούμε όλους εσάς, τους Φίλους μας, που μας στηρίξατε με την παρουσία σας και μας ενθαρρύνατε με τη θετική σας διάθεση.


O πόλεμος της Στέλλας με την AstraZeneca - Ειδήσεις - νέα - Το Βήμα Online\nΤο αλαλούμ ωστόσο με τις ελλείψεις στην προμήθεια εμβολίων, έβαλε στο στόχαστρο της κριτικής την Κύπρια Επίτροπο η οποία ήταν το πρόσωπο που διαπραγματεύθηκε και υπέγραψε τα συμβόλαια με την AstraZeneca.\nΗ Λευκωσιάτισσα επίτροπος Υγείας και κλινική ψυχολόγος Στέλλα Κυριακίδου είναι από τις πλέον δημοφιλείς πολιτικούς στην Κύπρο, πρώην βουλευτής του ΔΗΣΥ, προσωπική επιλογή του Προέδρου Αναστασιάδη στην Κομισιόν. Αυτές τις ημέρες η Στέλλα, όπως την αποκαλούν στην Κύπρο, είναι το πρόσωπο της επικαιρότητας στον πόλεμο που διεξάγει με την AstraZeneca. Πρόκειται περί πραγματικής μάχης, με πόλεμο ανακοινώσεων, με κινήσεις τακτικής, που διεξάγονται από τη μια μεριά με την Κομισιόν και με την κυρία Κυριακίδου και από την άλλη με τη συγκεκριμένη φαρμακευτική εταιρία.\nΤο αλαλούμ ωστόσο με τις ελλείψεις στην προμήθεια εμβολίων, έβαλε στο στόχαστρο της κριτικής την Κύπρια Επίτροπο η οποία ήταν το πρόσωπο που διαπραγματεύθηκε και υπέγραψε τα συμβόλαια με την AstraZeneca. H βρετανο-σουηδική εταιρεία που διαχειρίζεται το εμβόλιο των επιστημόνων του Πανεπιστημίου της Οξφόρδης δεν ανταποκρίνεται στις υποχρεώσεις της έναντι της ΕΕ, την ίδια ώρα που βρίσκει και παραδίδει εμβόλια στη Βρετανία, προκαλώντας δικαιολογημένα τις υποψίες των Ευρωπαίων.\nΗ όλη υπόθεση φαίνεται πως εξελίσσεται σε ένα θρίλερ για γερά νεύρα, με τα κρούσματα των μεταλλάξεων του φονικού ιού να αυξάνονται συνεχώς στην Ευρώπη και τις εισαγωγές στα νοσοκομεία (το τελευταίο διάστημα) να παρουσιάζουν αύξηση. Τα lockdowns διαδέχονται το ένα μετά το άλλο, ολόκληρες οικονομίες κλείνουν και υπάρχουν σκέψεις να αναβληθεί ακόμα και το άνοιγμα των σχολείων.\nΤην ίδια ώρα η Επίτροπος Υγείας αποστέλλει σαφές και αυστηρό μήνυμα στις φαρμακευτικές εταιρείες στη σκιά του ζητήματος το οποίο προέκυψε με την AstraZeneca για το εμβόλιο κατά του κορωνοϊού.\nΝα σημειώσω όμως και τούτα: Όπως μου λένε οι ειδικοί, αποτελεί απορίας άξιο το γεγονός ότι δεν υπήρξε η στοιχειώδης προνοητικότητα παραγωγής του εμβολίου και από άλλες εταιρίες, πέραν εκείνων που το παρασκεύασαν. Οι παρασκευάστριες εταιρίες δημιούργησαν το εμβόλιο, χωρίς όμως μαζική κάλυψη. Είναι, μου λένε, σαν να κατασκευάζει μια εταιρία οπλισμό για ένα ολόκληρο τάγμα και παραδίδει τελικά μόνον ένα τυφέκιο. Δεν ήταν ανάγκη οι φαρμακευτικές εταιρίες να δώσουν την πατέντα παρασκευής εμβολίου, αλλά θα μπορούσαν να συνεργασθούν στην παραγωγή του εμβολίου με άλλες εταιρίες, όπως κάνει τώρα η Pfizer με μια γαλλική, η οποία όμως θα αρχίσει την παραγωγή μετά το καλοκαίρι.\nΜε το βλέμμα στην πανδημία, στα εμβόλια και στην οικονομία\nΣτη σκιά της αβεβαιότητας που υπάρχει με την ευρωπαϊκή πορεία και την εξέλιξη της πανδημίας θα συνεδριάζει σήμερα το Υπουργικό Συμβούλιο. Αν και η ατζέντα αφορά το νομοθετικό έργο στο πλαίσιο της καθιερωμένης ανά μήνα συνεδρίασης του Υπουργικού Συμβουλίου, με αιχμή τις μεταρρυθμίσεις, το Ταμείο Ανάκαμψης και τη στήριξη των κλάδων και εργαζομένων που έχουν πληγεί από την κρίση, εντούτοις, όπως μαθαίνω, το βλέμμα των κυβερνητικών στελεχών στρέφεται στην μεταλλάξεις του ιού, το τρίτο κύμα της πανδημίας και φυσικά στο θρίλερ με τα εμβόλια στην Ευρώπη.\nΆλλωστε, ας μην ξεχνάμε, όπως μου έλεγε κυβερνητικός παράγοντας, αυτές οι παράμετροι είναι καθοριστικής σημασίας. Ουσιαστικά αποτελούν τον ακρογωνιαίο λίθο όλου του οικονομικού προγραμματισμού και του γενικότερου σχεδιασμού του κυβερνητικού έργου για την οικονομία και την κοινωνία. Είναι δε χαρακτηριστικό του όλου κλίματος ανησυχίας, η ρευστότητα που υπάρχει για την άρση ή τη λήψη μέτρων, την ανατροπή αποφάσεων που έχουν ληφθεί μόλις ημέρες πριν.\nΙσαάκ Μιζάν, αριθμός βραχίονα 182641, Άουσβιτς\nΟ Ισαάκ Μιζάν, 93 ετών, είναι ένας από τους τελευταίους επιζώντες του Ολοκαυτώματος που συγκίνησε με την παρουσία του στο μνημείο θυμάτων Ολοκαυτώματος στον Κεραμικό. Ήρθε στον Κεραμικό με το καροτσάκι. Και εκεί που οι πάντες συγκινήθηκαν ήταν με την ανάκρουση του Εθνικού Ύμνου. Ο Ισαάκ Μιζάν με μεγάλο κόπο, βάζοντας όση δύναμη είχε σηκώθηκε όρθιος, στάθηκε στα πόδια του για να ακούσει (ναι σε στάση προσοχής) τον εθνικό ύμνο. Μας θύμισε ότι η ναζιστική θηριωδία δεν είναι μία απλή ιστορία αλλά μια ζωντανή μνήμη.\nΗ Πρόεδρος της Δημοκρατίας Κατερίνα Σακελλαροπούλου, συνοδευόμενη από τον αναπληρωτή υπουργό Εξωτερικών Μιλτιάδη Βαρβιτσιώτη (ως εκπρόσωπος του Πρωθυπουργού) κατέθεσε στεφάνι στο Μνημείο τιμώντας έτσι τη μνήμη των εκατομμυρίων Εβραίων θυμάτων του Ολοκαυτώματος και των περίπου 60.000 Ελλήνων: «Οφείλουμε», είπε ο κ. Βαρβιτσιώτης, «να διατηρούμε ζωντανή τη μνήμη τους και να υπηρετούμε πιστά την προσταγή Ποτέ Ξανά. Η Ελλάδα φέτος αναλαμβάνει την προεδρία της Διεθνούς Συμμαχίας για την Μνήμη του Ολοκαυτώματος IHRA International Holocaust Remembrance Alliance – IHRA και οφείλει να συνεχίσει έμπρακτα να καταπολεμά τον αντισημιτισμό.\nΗ Σκύρος, τα Rafale και οι αναχαιτίσεις\nΟι Γάλλοι έχουν αρχίσει εδώ και μερικές ημέρες διεθνείς ασκήσεις με στόχο την επίδειξη αεροπορικής ισχύος σε κάθε γωνιά του πλανήτη. Έτσι έχουν προγραμματίσει ή ήδη έχουν διεξάγει ασκήσεις στην Ινδία, στην Αίγυπτο στα Ηνωμένα Αραβικά Εμιράτα και συνεχίζουν. Τώρα θα πείτε τι μας ενδιαφέρει εάν οι Γάλλοι κάνουν ασκήσεις στην Ινδία. Μας ενδιαφέρει για δύο λόγους. Πρώτον επειδή τις ασκήσεις τους (σε κάθε χώρα που κάνουν) τις ονομάζουν «Σκύρος». Δηλαδή τις λένε «Ινδία- Σκύρος», Αίγυπτος- Σκύρος» κλπ. Και δεύτερον η άσκηση «Σκύρος» έρχεται την προσεχή εβδομάδα στην Ελλάδα. Τι θα γίνει; Τέσσερα γαλλικά Rafale (F-3) θα προσγειωθούν όχι στη Σκύρο- όπως θα περίμενε κανείς, αλλά στην Τανάγρα. Μαζί τους ένα μεταγωγικό αεροσκάφος και ένα αεροσκάφος εναέριου ανεφοδιασμού, συνολικά 72 άτομα. Η είδηση όμως είναι αλλού: Στο διάστημα που θα μείνουν στην Ελλάδα, τα γαλλικά Rafale μαζί με τα Mirage 20005 και τα F-16 της Πολεμικής Αεροπορίας θα πραγματοποιήσουν ασκήσεις αναχαίτισης αεροσκαφών στο Αιγαίο. Θα είναι η πρώτη φορά που τα Rafale θα βρεθούν στο Αιγαίο.\nΝέος αυστηρότερος νόμος για τον βιασμό\nΜαθαίνω λοιπόν από πηγές στο Μαξίμου ότι η κυβέρνηση προτίθεται να τροποποιήσει προς το αυστηρότερο τον νόμο περί σεξουαλικής κακοποίησης και βιασμού. Ήδη οι σχετικές οδηγίες δόθηκαν στη νομοπαρασκευαστική επιτροπή του υπουργείου Δικαιοσύνης. Στην τροποποίηση του νόμου θα υπάρξουν αυστηρότερες ποινές για βιασμό και πολύ αυστηρότερες όταν αφορά αποπλάνηση ανηλίκων, ποινές που μπορεί να φθάσουν και τα ισόβια. Ήδη μελετώνται τρόποι ώστε να μην παραγράφονται τα αδικήματα του βιασμού, της σεξουαλικής κακοποίησης ακόμα και της σεξουαλικής παρενόχλησης.\nΟι πρωθυπουργοί και οι μηνύσεις\nΟι περισσότεροι πρωθυπουργοί (καθώς και πρώην πρωθυπουργοί) από τη μεταπολίτευση και μετά απέφευγαν να επιτεθούν δικαστικά σε δημοσιογράφους. Ούτε ο Κωνσταντίνος Καραμανλής, ούτε ο Κωνσταντίνος Μητσοτάκης, ούτε βεβαίως ο Ανδρέας Παπανδρέου, δεν προχωρούσαν σε μηνύσεις, εναντίον του Τύπου. Ειδικά ο Ανδρέας Παπανδρέου ο οποίος και τι δεν άκουσε από διάφορα ΜΜΕ, τότε με τη Δήμητρα Λιάνη, με το σκάνδαλο Κοσκωτά, με την επίσκεψή του στο Μεξικό και με τη συνάντησή του με τον Μιγκέλ ντ Λα Μαντρίντ, με την παραμονή του στο Χέρφιλντ, με την πρωτοβουλία των έξι ηγετών για τη μη εγκατάσταση πυραύλων Πέρσινγκ και Κρουζ.\nΗ πλειοψηφία των Πρωθυπουργών της μεταπολίτευσης όταν θεωρούσαν ότι κάτι τους έθιγε έβαζαν τον κυβερνητικό εκπρόσωπο ή τον εκπρόσωπο Τύπου του κόμματος να το διαψεύσει. Καμιά φορά με υπερβολικό τρόπο, όπως ο αείμνηστος Δημήτρης Μαρούδας που απείλησε να καταρρίψει τους… δορυφόρους στην έναρξη της ιδιωτικής τηλεόρασης. Ή όπως ο Αθανάσιος Τσαλδάρης που όταν πιεζόταν από ερωτήσεις έλεγε το αμίμητο: «Κάντε όσες ερωτήσεις θέλετε. Απαντήσεις δεν πρόκειται να λάβετε». Ο Αλέξης Τσίπρας ωστόσο κατέθεσε αγωγές εναντίον δύο συναδέλφων ζητώντας τους εξοντωτικές αποζημιώσεις και για τους ίδιους και για τα μέσα που εργάζονται για το ρεπορτάζ που έγραψαν.\nΣχετικά άρθρα Κορωνοϊός : Οι φόβοι που γεννούν οι μεταλλάξεις του «Ναυάγιο» στις συνομιλίες ΕΕ με AstraZeneca – «Δεν θα μας πάρετε τα εμβόλια», λένε οι Βρετανοί Κορωνοϊός : Ανησυχία για τη βρετανική μετάλλαξη – Προβληματισμός για σχολεία και λιανεμπόριο στην Αττική


Πάμε λουκέτο !: Το βουλγάρικο σήριαλ, το τούρκικο και η ... μεταγλώττιση στο ισπανικό!\nΤο βουλγάρικο σήριαλ, το τούρκικο και η ... μεταγλώττιση στο ισπανικό!\nTo ότι χρεοκόπησε η Ελλάδα είναι οριστικό από χθες το βράδι , με την προβολή του βουλγάρικου σήριαλ " Γυάλινος κόσμος" στον ΑLPHA.\nKαι το βουλγάρικο όμως και το άλλο σήριαλ- αστέρι της μικρής οθόνης μας , το τούρκικο "Εζέλ" τα έφαγε ένα. ..ισπανικό έργο από τη ΕΡΤ 3 με τα γυμνά του!\nΚαι εξηγούμαστε, γιατί αρχίζετε να ενδιαφέρεστε μας φαίνεται : Λίγο μετά τις 11 το βράδυ, λιώσαμε...\nστα γέλια με το μεταγλωττισμένο, στα ελληνικά βέβαια, βουλγάρικο σήριαλ " Γυάλινος κόσμος".\nΤο "προσεχώς βουλγάρικα σήριαλ" έγινε πραγματικότητα ,αλλά έπεσε το γέλιο της αρκούδας και με τη μεταγλώττιση του περιεχόμενό του, που αν και δραματικό υποτίθεται , έκανε να γελάσει το χειλάκι μας τέοια εποχή με τους διαλόγους του και την αισθητική του. Μιλάμε εποχή προ τηλεόρασης! Νάναι καλά Γερμανοί και Έλληνες στην Κάντζα, που έκαναν αυτή την ωραιότατη επιλογή.\nΜε το τούρκικο είναι αλήθεια, δεν εκπλαγήκαμε πολύ. Είναι διαφημιστικό σήριαλ, που έχει γυριστεί στα κατεχόμενα. Να σας δώσουμε να καταλάβουμε καλύτερα. Σαν το "Μένουμε Τουρκία" ένα πράγμα.\nΣτο ζάπινγκ πέσαμε κστην ΕΡΤ3, που μας εξέπληξε ευχάριστα με μια ισπανική ταινία του 1993 , που η σήμανσή της με μπλε έκρυβε καλά φυλαγμένο ένα μυστικό. Τις ιδιαίτερα τολμηρές ιστορίες (το λέμε κομψά)\nΠρωταγωνιστής ο Χαβιέ Μπαρδέμ που δεν θα τον ήξερε τότε ούτε ο καμεραμάν. Η ταινία είχε τον τίτλο... "Τρία καρύδια". Μην πάει ο νους σας κάπου." Η εύκολη πρόσβαση στα μετρητά δίνει στο πρωταγωνιστή Benito την ευκαιρία να πραγματοποιήσει τον τρόπο ζωής που πάντα ονειρευόταν και την «θεωρία των δύο» που πάντα είχε στο μυαλό του. Δηλαδή αφού έχει δύο «καρύδια», μπορεί να έχει δύο γκόμενες, δύο αυτοκίνητα κ.τ.λ.", λέει η υπόθεση\nΟ χαμός. Ξεχάσαμε και τα κατεχόμενα και τη μεταγλώττιση του βουλγάρικου. Μιλάμε πολύ και πραγματική ... μεταγλώττιση το ισπανικό!\nΟ μακάβριος Πάγκαλος και η... θεία της Αννας Νταλάρα\nΤο σκάνδαλο "Αγορινόπολις"\nΓιατί έχεις τα τζάμπο πλάι σου, ο νέος ύμνος του ΠΑΣΟΚ!\n35 ατάκες του Πάμε Λουκέτο για στημένα και Μπέο\nΤο νεκροπρόθεσμο πρόγραμμα\nΜπανκ ή τάνκ;\nΤι παίζει ο Βενιζέλος στο Στοίχημα


Palermo #44 - Lord of the Rings • Chat and fun!\nH Eileen έγραψε: στις 19:11, 31-07-16:\nΚαλωσήρθατε στην Πόλη του Palermo!\nΕχμ, όχι, αυτό είναι από αλλού...\nΚανείς δε μπορούσε να προσδιορίσει ακριβώς πόσος χρόνος είχε περάσει από τότε που έπαψαν τα πυρά στην πόλη του Παλέρμο και η μαφία νόμιζε πως είχε εξασφαλίσει την επιρροή της στην ιστορική αυτή πόλη. Δεν πέρασε ούτε ένας μήνας από τότε που τραυματίες έψαχναν απεγνωσμένα ένα λειτουργικό νοσοκομείο επανδρωμένο με προσωπικό για θεραπευτούν. Οι άτυχοι συγγενείς θρηνούσαν ακόμη τα θύματά τους! (Έλενα ).\nΟι δυνάμεις του κακού όμως, έχουν πάντα πλεονέκτημα, βρίσκονται πάντα ένα βήμα μπροστά! Εκτελώντας ένα πολύ απαιτητικό ξόρκι, που μαρτυρά τις δυνάμεις τους, στην πόλη του Παλέρμο καταφέρνουν να την απομονώσουν, μεταφέροντάς την σε μία άλλη εποχή, πολύ παλιά - σε ένα μέρος που εμείς γνωρίζουμε ως Μέση Γη.\nΟι πολίτες του Παλέρμο συνασπισμένοι με νέους συμμάχους θα πρέπει για ακόμη μία φορά να δώσουν μία ηρωική μάχη, απέναντι σε μία μαφία που ψάχνει απεγνωσμένα ένα Δαχτυλίδι. Γνωρίστε την συντροφιά και τους θρύλους αυτής της εποχής, όσο ετοιμάζεστε για μία επική σύγκρουση.\nΤόσο η μαφία όσο και οι πολίτες έχουν ένα πράγμα στο νου...\nΠοια θα είναι η μοίρα αυτού του πολύτιμου όπλου; Θα καταστραφεί ή θα περάσει στον έλεγχο της μαφίας;\nΜέχρι να μάθουμε, ας γνωριστούμε...\nΣτην ομάδα της Μαφίας, ανήκουν: Αρχιμαφιόζος – Sauron, Φανερός Μαφιόζος Α – The Witch King of Angmar, Φανερός Μαφιόζος Β – Saruman, Κρυφός Μαφιόζος Δ – The Mouth of Sauron. Ενώ από κοντά παραμένουν οι πιστοί βοηθοί: Διευθαρμένος Αστυνομικός – Grima the Wormtongue, Πόρνη – Shelob\nΤην ομάδα των πολιτών, αποτελούν: Αλεξίσφαιρο Γιλέκο – Frodo Baggins, Αυτοκράτορας – Denethor, Γιατρός – Eowyn, Δήμαρχος – Samwise Gamgee, Δικηγόρος – Famamir, Μάγισσα – Gandalf the Grey (και ίσως White!), Μέντιουμ – Elrod, Ντετέκτιβ – Galadriel, Πληροφοριοδότης – Aragorn, Συγκάτοικοι – Gimli & Legolas\nΣόλο λοιπόν, ο Αντίπαλος Μαφιόζος - Τheoden, son of Thengel\nΣτο ταξίδι θα χρειαστείτε τα πολύτιμα όπλα σας. Οι κάρτες που μοιράστηκαν είναι: Νεκροφάνεια(x2), Τυμβωρυχία(x2), Άμεση Προφυλάκιση(x1), Ακύρωση Άμεσης Προφυλάκισης(x1), Ηχώ από το Υπερπέραν(x2), Χρησμός της Πυθίας(x2), Αποτυχία Δολοφονίας(x1), Εξαίρεση Ψηφοφορίας(x2), Επιπλέον Ψήφος(x12) και (x11)Ακύρωση Ψήφου.\nΔείτε καλά πως λειτουργούν, αλλιώς μπορεί να ζημιώσετε την ομάδα σας!\nΗ Συντονιστική σας Επιτροπή αποτελείται από τους Eileen& tsarachaf.\nΣε περίπτωση που δεν έχετε λάβει προσωπικό μήνυμα με το ρόλο ή τις κάρτες σας, να ενημερώσετε τη ΣΕ και να μην το γράψετε στο δημόσιο!\nΔε θα ήμουν η Eileen, αν δεν έλεγα πως πρέπει να περάσετε μία ακόμη ματιά τους κανόνες!\nΣας παρακαλούμε, να παίξετε ένα δίκαιο παιχνίδι έτσι ώστε να ψυχαγωγηθούμε όλοι μας! Σε περίπτωση που αντιληφθείτε κάτι που αντιβαίνει τους κανόνες του παιχνιδιού, παρακαλούμε επικοινωνήστε μαζί μας το συντομότερο!\nΚαι για τα πρακτικά, η λίστα των παικτών μας^^\nΤελευταία επεξεργασία από το χρήστη Eileen : 31-07-16 στις 19:37. Αιτία: Νεφέλη είσαι αστέρι!\nmethexys, Cupid, Angelique., tsarachaf, dimijim, i_lie_us, Nefeli Graf, Himela, kleop, ultraviolence, Libertus, JKaradakov, spy-ak, Claire Rentfield, Deutsch... Lover, Emilouko, Alma Libre\nO ultraviolence έγραψε: στις 19:26, 31-07-16:\nΠόσο τέλειο το θέμα! Καλό μας παιχνίδι παιδιά!\nEileen, dimijim, Himela, kleop, Mάιρα, spy-ak, Claire Rentfield, Angelique.\nH Nefeli Graf έγραψε: στις 19:27, 31-07-16:\nEileen, dimijim, Himela, Mάιρα, spy-ak, Claire Rentfield\nO dimijim έγραψε: στις 19:33, 31-07-16:\nO Libertus έγραψε: στις 19:36, 31-07-16:\nΓεια σας! Καλό παιχνίδι να έχουμε.\nH Himela σ' όποιον αρέσουμε... έγραψε: στις 19:39, 31-07-16:\nΕυχαριστούμε τα παιδιά της ΣΕ αρχικά για τον κόπο που έκαναν και θα κάνουν για να περάσουμε εμείς καλά!\nΕύχομαι να έχουμε ένα όμορφο, διασκεδαστικό και δίκαιο παιχνίδι!\ndimijim, spy-ak, Claire Rentfield\nH kleop έγραψε: στις 19:41, 31-07-16:\nΚαλο παιχνιδι να εχουμε παιδια!\nΩραιο το θεμα,εξυπνο!Αξιζουν πολλα μπραβο στην ΣΕ για την οργανωση.\ndimijim, Himela, spy-ak, Claire Rentfield\nH MissKit έγραψε: στις 19:49, 31-07-16:\nΤέλειο, τέλειο το θέμα! Καλό παιχνίδι σε όλους μας!\nΨηφίζω Σπυράκο^^ γιατί μεγάλωσε κι αυτός και μου θυμίζει ότι είμαι κι εγώ μεγάλη πια.\nO JKaradakov Valar Morgulis έγραψε: στις 19:52, 31-07-16:\nΤο θέμα πολύ ωραίο, μπράβο στην ΣΕ!\nH Eileen έγραψε: στις 20:02, 31-07-16:\nΠριν μπούμε δυναμικά στο παιχνίδι και χαθείτε όλοι στη μαγεία του πρώτου γύρου, η ΣΕ ήθελε να σας εμφυσήσει την προσοχή σε ένα σημαντικό ζήτημα.\nΛέμε εδώ και τόσα παιχνίδια πως το Παλέρμο είναι ένα παιχνίδι επιχειρηματολογίας. Αυτό σημαίνει πως δε μπορούμε να κατηγορούμε κάποιον επειδή έχει μπλε μάτια ούτε να τον αθωώνουμε επειδή μας αρέσει η γραμματοσειρά του. Πρέπει τα κείμενα να έχουν λογική συνοχή και να είναι ευανάγνωστα. Δεν τα γράφετε απλά για να υπάρχουν, τα δημοσιεύετε για να αναγνωστούν. Κάντε ο ένας τη ζωή του άλλου πιο εύκολη!\nΤο Παλέρμο όμως, είναι και παιχνίδι μπλόφας και πουστιάς. Είναι ένα παιχνίδι ρόλων. Μπορείς να υποδηθείς κάτι που δεν είσαι για να δεις αντιδράσεις και να εξάγεις τα συμπεράσματά σου. Αυτό είναι μία αξιοπρεπής μπλόφα που εμπεριέχει φυσικά το ρίσκο της. Το να υπογραμμίζονται εκφράσεις όπως "είναι ένοχος επειδή κάτι ξέρω" ή "έχουμε παίξει μαζί παλιά" ή το χειρότερο όλων που είδαμε "είναι φίλος και μου τον ξέρω" δεν είναι ούτε μπλόφα, ούτε επιχείρημα - είναι η λύση του φυγόπονου, που δε θέλει να ασχοληθεί παραπάνω και να διαβάσει προσεκτικά τα μηνύματα.\nΟπότε, σας καλούμε να παίξετε με γνώμονα τα παραπάνω!\nΗ ΣΕ σας βάζει δύσκολα, αλλά έχει υψηλές απαιτήσεις. Θέλει να παίξετε όλοι εξαιρετικά και να μη ξέρουμε πού να δώσουμε το MVP award! Οπλιστείτε λοιπόν με τα ξίφη, τα τόξα και καλή διάθεση και ελάτε να ξεκινήσουμε μαζί αυτό το ταξίδι στη Μέση Γη!\nAngelique., dimijim, ultraviolence, tsarachaf, spy-ak, kleop, Himela, Claire Rentfield, Emilouko, Nefeli Graf\nO tsarachaf Do/Νot έγραψε: στις 20:13, 31-07-16:\nΤελευταία επεξεργασία από το χρήστη tsarachaf : 31-07-16 στις 20:20. Αιτία: πω πω, πώς κάνετε έτσι; Μια ψήφο ξεχάσαμε :P\nO tsarachaf Do/Νot έγραψε: στις 20:50, 31-07-16:\nΚαι μιας που έχει ησυχία, να σας πω κι εγώ δυο λογάκια.\nΧαιρόμαστε που βλέπουμε ωραίες αντιδράσεις για το θέμα, γιατί η αλήθεια είναι πως ήταν δύσκολο να ταιριάξουν σωστά όλοι οι ρόλοι.\nΕύχομαι σε όλους να έχουμε ένα εξαιρετικό παιχνίδι και να διασκεδάσουμε όσο γίνεται περισσότερο. Και να μην ξεχνάμε να είμαστε σωστοί και ευγενικοί απέναντι στους συμπαίκτες μας, γιατί όλοι για να περάσουμε καλά μαζευτήκαμε και όχι να σφαχτούμε.\nΘα συμφωνήσω απόλυτα με αυτό που έγραψε η Ζωή νωρίτερα. Είναι πάρα πολύ σημαντικό, για να είναι καλό το παιχνίδι να παίζεται σωστά και με τα κατάλληλα επιχειρήματα. Ό,τι και να γνωρίζετε ή να καταλαβαίνετε θα πρέπει να το τοποθετείτε σωστά στο θέμα, για να έχουν όλοι την ευκαιρία να το κρίνουν σωστά.\nΕπίσης για να μην το ξεχάσω. Όσοι έχετε ρόλους που χρειάζεται επικοινωνία με την ΣΕ ή για οποιονδήποτε άλλο λόγο παρακαλώ να στέλνεται πιμι και στα δύο μέλη της ΣΕ (Eileen ; tsarachaf), για να μην έχουμε παρεξηγήσεις και μπερδέματα.\nΆντε και καλή διασκέδαση\nspy-ak, dimijim, Mάιρα, Himela, Claire Rentfield, Σπυρακος (^^), DumeNuke, Alma Libre\nH spy-ak έγραψε: στις 21:04, 31-07-16:\nΧαιρετώ την όμορφη πόλη του Παλέρμο\nΤο θέμα είναι πολύ δυνατό, μπράβο στη ΣΕ μας!!\nΝα έχουμε ένα δυνατό και ενδιαφέρον παιχνίδι!!\ndimijim, Mάιρα, Himela, Claire Rentfield\nH Mάιρα έγραψε: στις 21:11, 31-07-16:\nΚαλησπέρα παιδιά, καλό μας παιχνίδι!\nkleop, spy-ak, dimijim, Claire Rentfield\nO DumeNuke έγραψε: στις 21:22, 31-07-16:\nΓια την ωρα ειμαι απο κινητο, μεχρι να φτιαξει το tethering του κινητου (δεν αναγνωριζει το λαπτοπ τον διακομιστβ DNS).\nO tsarachaf Do/Νot έγραψε: στις 21:24, 31-07-16:\nH Nefeli Graf έγραψε: στις 23:23, 31-07-16:\nH Claire Rentfield έγραψε: στις 00:13, 01-08-16:\nΚαλησπέρα κι από μένα πολίτες του Παλέρμο.\nΠριν λίγο έφτασα στο αεροδρόμιο P. Raisi και πήρα το λεωφορειάκι για Παλέρμο. Σε λίγα λεπτά κατεβαίνω στο σταθμό των τραίνων Stazione Centrale για να πάω στο κατάλυμά μου για όσο διαρκέσει το παιχνίδι.\nΔώστε μου λίγο χρόνο να διαβάσω τι έχει γραφτεί τόσο στο θέμα του παιχνιδιού, όσο και στων συμμετοχών αλλά και στις απορίες.\nΓια όσους δεν το κατάλαβαν, μόλις γύρισα από διακοπές.\nΓια να μην καθυστερώ όμως και μια και είμαστε ακόμα στην αρχή αρχή, θα ψηφίσω τον DumeNuke.\nTα λέμε αύριο αφού ξεκουραστώ λιγάκι και δω τα γατάκια μου.\nO tsarachaf Do/Νot έγραψε: στις 00:32, 01-08-16:\nO Τάσος97 Sólo tu corazón caliente y nada más έγραψε: στις 09:20, 01-08-16:\nΚαλημέρα στην πανέμορφη πόλη του παλέρμο! Όχι απλά μπράβο στη ΣΕ..... ΖΩΗ ΣΕ ΘΕΛΩ ΕΔΩ ΚΑΙ ΤΩΡΑ


Sara kai Mara: Δημήτρης Σταμάτης “Θα είμαι δήμαρχος Αγρινίου”\nΔημήτρης Σταμάτης “Θα είμαι δήμαρχος Αγρινίου”\n“Θα είμαι δήμαρχος Αγρινίου”, τάδε έφη Δημήτρης Σταμάτης στην χθεσινοβραδυνή συνέντευξη στην τηλεόραση του Αχελώου στο Μάκη Μάκα.\nΜε πολύ μεγάλη αυτοπεποίθηση ο κ. Σταμάτης ξάφνιασε με τη σιγουριά του για το αποτέλεσμα των εκλογών.\nΣημείωσε δε ότι δεν είναι υποψήφιος για να κερδίσει μόνο τις εκλογές αλλά ήρθε για να αφήσει έργο στο νέο διευρυμένο δήμο.\n“Έχω τη φιλοδοξία να πετύχω ως άνθρωπος και ως δήμαρχος του νέου μεγάλου δήμου Αγρινίου.\nΑποφάσισα να είμαι υποψήφιος δήμαρχος Αγρινίου όχι επειδή όπως ειπώθηκε “σύρθηκα” ή “πιέστηκα” από τον πρόεδρο της Ν.Δ.. Η απόφαση ήταν καθαρά δική μου. Ποτέ δεν έκρυψα το ενδιαφέρον μου για το νέο δήμο Αγρινίου. Για μένα είναι μια πρόκληση και πιστεύω ότι γνωρίζοντας πολύ καλά τις περιοχές του νέου δήμου, έχοντας διατελέσει 8 χρόνια νομάρχης, είμαι σε θέση να προσφέρω.\nΗ επιλογή του κόμματος στο πρόσωπό μου δεν έγινε τυχαία. Υπηρέτησα το θεσμό της αυτοδιοίκησης 8 χρόνια ως νομάρχης, είμαι ο τομεάρχης Περιφερειακής πολιτικής του κόμματος και ήμουν μέλος της Επιτροπής Περιφερειών της Ευρώπης” που σημαίνει Βουλή της αυτοδιοίκησης στην Ευρώπη".\nΑναρτήθηκε από sara-mara στις 2:06 μ.μ.\n6 Σεπτεμβρίου 2010 - 4:29 μ.μ.\nH poli aytopepithisi blaptei sovara thn ygeia\n6 Σεπτεμβρίου 2010 - 8:28 μ.μ.


Κατοικία Διαμέρισμα Παγκράτι – 52 τ.μ. – RE/MAX Fidelity Brokers\nΚατοικία Διαμέρισμα Παγκράτι – 52 τ.μ.\nΤαυτότητα ακινήτου: 231101162-9\nΠΑΓΚΡΑΤΙ. Διαμέρισμα 52τμ., 1ου ορόφου, με 1 υ/δ, σαλοκουζίνα, μπάνιο με παράθυρο, ανακαινισμένο πλήρως το 2019 και φρεσκοβαμμένο. Είναι φωτεινό, εσωτερικό και διαθέτει κεντρική θέρμανση φυσικού αερίου, ηλιακό, καινούρια αλουμίνια, πόρτα ασφαλείας, σίτες, διπλά τζάμια. Επίσης, διαθέτει 2 κλιματιστικά και είναι μισθωμένο για 600€.\nΓεια σας, με ενδιαφέρει [Κατοικία Διαμέρισμα Παγκράτι – 52 τ.μ.]


Θανάσης Μαυρίδης: Τα σκυλιά κάτι κάνουν, το Liberal προχωράει! Ημέρα 59η. Το ημερολόγιο του πλοίου... - Mikrometoxos.gr | Mikrometoxos.gr\nΘανάσης Μαυρίδης: Τα σκυλιά κάτι κάνουν, το Liberal προχωράει! Ημέρα 59η. Το ημερολόγιο του πλοίου…\nΤα σκυλιά κάτι κάνουν, το Liberal προχωράει!\nΗμέρα 59η. Το ημερολόγιο του πλοίου συνεχίζει να ενημερώνεται (έκπληξη;) και το ηθικό του πληρώματος είναι υψηλό. Από τις ακτές ακούγονται τα γαυγίσματα των πεινασμένων σκύλων, αλλά το Liberal προχωράει. «Καταδικασμένο» να συνεχίσει το ταξίδι του σε ένα εχθρικό περιβάλλον. Μην μου πείτε ότι η εικόνα αυτή δεν είναι πιο ελκυστική από εκείνη με το καραβάνι! Τι νομίζουν οι πραιτοριανοί του Αλέξη; Εμείς μπορούμε καλύτερα!\nΜέσα σε 59 μόλις ημέρες έχουμε συμπαθητικές επιτυχίες. Να «πιάσουμε» πολλές φορές περισσότερους από 50.000 ξεχωριστούς χρήστες μέσα στην ημέρα, να γίνουν τα θέματά μας ειδήσεις στα τηλεοπτικά δελτία ειδήσεων, να γίνουν τα ρεπορτάζ μας viral στα κοινωνικά δίκτυα. Δεν θα σας πω ότι έχουμε καταφέρει στην πραγματικότητα κάτι περισσότερο από μία καλή εκκίνηση. Δεν έχουν νόημα οι σαμπάνιες επειδή κατορθώσαμε να βγούμε από το λιμάνι! Θα ήταν σαν να πανηγυρίζαμε που μπήκαμε στην πισίνα να παίξουμε έναν αγώνα πόλο και συνεχίζουμε όσοι παίκτες ξεκινήσαμε! Ο στόχος μας είναι πολύ μεγαλύτερος. Θα ανοιχτούμε στη θάλασσα κι όπου μας βγάλει!\nΑπό την ερχόμενη Δευτέρα θα είναι στον αέρα το forum του Liberal. Ένας χώρος ανοικτού διαλόγου, ανοχής και δημιουργίας. Θα προσπαθήσουμε να οικοδομήσουμε μαζί με εσάς, τους αναγνώστες, ένα φιλόξενο χώρο όπου θα συναντηθούν οι νέοι άνθρωποι με τους ανθρώπους της αγοράς και της παραγωγής. Θα δοκιμάσουμε με τον καιρό πολλά νέα εγχειρήματα. Κάποια στιγμή θα αφήσουμε τα πληκτρολόγια, θα σηκωθούμε από τους καναπέδες και θα πάμε να κάνουμε και πιο όμορφα πράγματα. Ο σύντροφος Ανδρέας Ζαμπούκας έχει ήδη φέρει έναν κατάλογο με προτάσεις. Κι επειδή είναι πολύ δημοκρατικός θα δεχτεί κι άλλες! Από επισκέψεις σε μουσεία, μέχρι μουσικές και ποιητικές βραδιές! Ο σκοπός, πάντως, θα παραμείνει ο ίδιος! Να γνωριστούμε καλύτερα μεταξύ μας και να ανοίξουμε νέους δρόμους!\nΕίχαμε υποσχεθεί ότι θα έχουμε και χρηματιστηριακές τιμές! Από τη Δευτέρα, λοιπόν, ξετυλίγεται το κουβάρι των αγορών. Το πρώτο πιάτο του μενού περιλαμβάνει τη χρηματιστηριακή κορδέλα και ορισμένες μόνο σελίδες τιμών. Μέσα στον πρώτο μήνα πιστεύουμε ότι θα μπορέσουμε να σας παρουσιάσουμε μία ξεχωριστή σελίδα με επενδυτικές ειδήσεις και η συνέχεια σας υποσχόμαστε ότι θα είναι ακόμη πιο συναρπαστική! Απλά κρύβουμε λόγια, διότι και οι τοίχοι έχουν αφτιά!\nΤο liberal.gr είναι καταδικασμένο να κάνει συνεχώς νέα πράγματα. Αλλιώς θα βαρεθούμε εμείς οι ίδιοι! Δεν υπάρχει πιο άθλια κατάσταση από ένα πλοίο που ταξιδεύει χωρίς να συμβαίνει το παραμικρό. Να έχεις να αντιμετωπίσεις τη μονοτονία του απέραντου γαλάζιου του ουρανού και της θάλασσας! Σε αυτές τις περιπτώσεις ακόμη και οι ανταρσίες μπορεί να αποδειχτούν χρήσιμες, αρκεί να σπάνε τη μονοτονία και να έχουν να προσφέρουν κάτι…\nΌταν τελειώσει το ταξίδι με τις πολλές και μοναδικές ξεχωριστές σελίδες του liberal.gr (σιγά μην μείνουμε μόνο στο forum και στα επενδυτικά νέα) και εξασφαλιστεί ότι θα έχει δημιουργηθεί ένας χώρος πραγματικής και ελεύθερης ενημέρωσης, θα κάνω αυτό που πάντα ήθελα! Θα ανοίξω τον… φούρνο! Εντάξει! Δεν πρόκειται να εγκαταλείψω το πλοίο στην τύχη του. Θα γράφω! Χωρίς αυτό θα είναι σαν να πάψω να αναπνέω. Αλλά δεν θα είμαι ο βασικός μέτοχος, ο διευθυντής και ο αρθρογράφος. Ας μείνει χώρος και για άλλους! Άλλος θα είναι ο διευθυντής και οι εργαζόμενοι θα ελέγχουν με θεσμικό τρόπο την ποιότητα του προϊόντος. Αυτό είναι μία υπόσχεση!\nΜέχρι τότε, όμως, έχουμε κουπί! Διότι ανοιγόμαστε σιγά – σιγά στα ανοικτά και η επόμενη ξηρά απέχει χιλιάδες μίλια. Και στο μεταξύ μας περιμένουν θύελλες και άγριες θάλασσες. Και κυρίως πολύ μοναξιά. Τόση που στα όνειρά μας θα θέλουμε να θυμηθούμε το γαύγισμα των σκύλων την ώρα που βγαίναμε από το λιμάνι. Και θα μας φαίνεται σαν να τραγουδούσαν οι μούσες…


Tony Martin "Meet & Signing Session" στην Αθήνα στις 18 Οκτωβρίου – No Remorse Records - Mousikes Ebeeries\nΑρχική Uncategorized Tony Martin “Meet & Signing Session” στην Αθήνα στις 18 Οκτωβρίου –...\nTony Martin “Meet & Signing Session” στην Αθήνα στις 18 Οκτωβρίου – No Remorse Records\nΣτις 18 Οκτωβρίου, 17:00 – 20:00, ο μεγάλος Tony Martin (ex-Black Sabbath) θα βρεθεί στο κατάστημα δίσκων No Remorse (Γαμβέτα 4, Αθήνα) σε ένα ειδικό meet & signing session, όπου θα συνομιλήσει με φίλους και οπαδούς των Black Sabbath. Το ίδιο βράδυ ζήτησε να παρευρεθεί και στη συναυλία των Accept!\nO Tony Martin κρατούσε το μικρόφωνο των Black Sabbath από το 1987 μέχρι το 1997 (με μια διακοπή όπου επανήλθε ο Dio για το album “Dehumanizer”) κυκλοφορώντας μαζί τους μνημειώδη albums όπως το “Headless Cross” και “Tyr”. Mπορείτε να διαβάσετε περισσότερα για τη περίοδο του Tony Martin στους Black Sabbath εδώ.\nΕπίσης, έχει κυκλοφορήσει προσωπικούς δίσκους, ενώ έχει και αρκετές συμμετοχές σε διάφορες μπάντες και projects όπως Empire, Giuntini Project, Phenomena, Dario Mollo/Tony Martin κτλ.\nΟ Τony Martin θα έχει μαζί του και το τελευταίο solo album του, αλλά και το “The Third Cage” από Dario Mollo/Tony Martin.\nΠροηγούμενο άρθροΕπανακυκλοφορία σε βινύλιο απο τους Gravitysays_Ι\nΕπόμενο άρθροΣε χρόνο ρεκόρ έγινε sold out για τη συναυλία των Iron Maiden στη Στοκχόλμη τον επόμενο Ιούλιο!


Χρηματιστήριο: Θετική η Αθήνα εν μέσω ανησυχιών στις διεθνείς αγορές - BANKSNEWS.GR\nMε οριακή άνοδο έκλεισε η\nεν μέσω των ανησυχιών στις διεθνείς αγορές, ύστερα από τις αποφάσεις του κομμουνιστικής ηγεσίας της Κίνας σχετικά με το καθεστώς στο Χονγκ Κονγκ.\nΜια εβδομάδα πριν την μεταβατική περίοδο που διανύει η ελληνική αγορά λόγω MSCI, το χρηματιστήριο διατηρεί μια δυναμική καθώς θα εισέλθει σε νέα περίοδο με αλλαγές και στον Γενικό Δείκτη.\nΟ Γενικός Δείκτης έκλεισε με άνοδο 0,14% στις 609,20 μονάδες ενώ η αξία των συναλλαγών ανήλθε σε 52 εκατ. ευρώ.\nΣε εβδομαδιαίο επίπεδο η αγορά κατέγραψε άνοδο 2,69% με κερδισμένους από τον FTSE25, τις εξής μετοχές: ΔΕΗ με 19,09% την Τέρνα Ενεργειακή με 13,89%, τον Φουρλή με 10,72%, Μυτιληναίος με 8,15% και η Eurobank με 7,78%.\nΗ ελληνική αγορά αναμένει την ερχόμενη εβδομάδα όπου θα ολοκληρωθεί η αναθεώρηση του MSCI και οι νέοι διαχειριστές θα έχουν ολοκληρώσει τις συναλλαγές τους. Την ερχόμενη εβδομάδα, όμως, ανακοινώνονται τα κέρδη των τραπεζών ενώ θα ολοκληρωθεί η πώληση της FPS (Eurobank) ενώ η τιτλοποίηση θα λάβει αξιολόγηση από την DBRS.\nΜε κέρδη 1,28% η μετοχή της Eurobank στα 0,3089 ευρώ και 32,7 εκατ. μετοχές, εκ των οποίων 18 εκατ, μετοχές ήταν πακέτα.\nΜε κέρδη 3,22% η\nστα 0,95 ευρώ. Με άνοδο 1,45% η\nστα 0,5052 ευρώ. Κέρδη 2,25% η\nστα 1,043 ευρώ.\nΡάλι 5,63% για την Τέρνα Ενεργειακή στα 9,76 ευρώ. Πτώση 2,28% ο ΟΤΕ στα 12,01 ευρώ. Οριακή άνοδος σε ΟΠΑΠ στα 7,99 ευρώ.\nΜε άνοδο 3,36% η ΔΕΗ στα 2,894 ευρώ, μετοχή που συνέχισε το πρόσφατο ράλι με φόντο την ιδιωτικοποίηση του ΔΕΔΔΗΕ.\nΕιδήσεις σήμερα:Wall Street: Πτώση μετά το νέο γύρο έντασης ΗΠΑ – ΚίναςΚαταστροφή στη ναυλαγορά Capesizes – Επεσε κατά 94,4% στις… 26 μονάδεςΚατσικάδης: Μαρίνες & Yachting στην εποχή του κορωνοϊού – Η επόμενη μέρα\nMLS: Καταβάλλει στο ακέραιο το κουπόνι της 31/5 στους ομολογιούχους\nMoody’s: Παροδικό το σοκ του κορωνοϊού στη βελτίωση του πιστωτικού προφίλ της Ελλάδας\nΜε άνοδο άνοιξε το Χρηματιστήριο -Ανακάμπτουν οι τιμές των μετοχών\nΚορωνοϊός – Wall Street: Σε κατάσταση πανικού οι επενδυτές – «Βούλιαξε» ο Dow Jones\nΔΕΗ: Καμία απόλυση – Καμία αύξηση στα τιμολόγια


Περικοπές 4,5 δισ. ευρώ σε συντάξεις και επιδόματα - Newpost.gr\nτου Newsroom Δημοσίευση 19 Αυγούστου 2012, 17:04 / Ανανεώθηκε 27 Ιουνίου 2013, 14:44 Περικοπές 4,5 δισ. ευρώ σε συντάξεις και επιδόματα\nΣτην αφαίρεση 4,5 δισ. ευρώ από συντάξεις, εφάπαξ που δεν έχουν ακόμη καταβληθεί από το Δημόσιο και τα Ταμεία και κυρίως τα επιδόματα πρόνοιας οδηγεί το πακέτο των μέτρων ύψους 11,5 δισ. ευρώ που θα εφαρμοστεί τη διετία 2013-2014 προκειμένου η χώρα να επιτύχει πρωτογενές πλεόνασμα (δηλαδή, τα έσοδα του κρατικού προϋπολογισμού να υπερκαλύπτουν τα έξοδα χωρίς να υπολογίζονται οι τόκοι του χρέους). Μετά τη χρεοκοπία του Δημοσίου και τη βαθιά παρατεταμένη ύφεση που στερεί πόρους από τα ασφαλιστικά ταμεία έρχονται νέες περικοπές για όλους τους συνταξιούχους που εισπράττουν σύνταξη άνω των 700 ευρώ τον μήνα και όλους τους ασφαλισμένους που περιμένουν να βγουν στη σύνταξη, καθώς ο κοινωνικός προϋπολογισμός προσαρμόζεται κι αυτός στα νέα δεδομένα που ακυρώνουν πολλά «κεκτημένα» των προηγούμενων δεκαετιών. Οι μεγαλύτερες όμως περικοπές έρχονται για όλους όσοι εισπράττουν από το Δημόσιο ή τα Ταμεία επιδόματα, από το ΕΚΑΣ ως τα πολλαπλά βοηθήματα για το τρίτο, τέταρτο ή περισσότερα παιδιά, τα οποία καταβάλλονται από τον ΟΓΑ χωρίς οι ως σήμερα δικαιούχοι να έχουν πληρώσει εισφορές. Σύμφωνα με διασταυρωμένες πληροφορίες, ο υπουργός Οικονομικών Γιάννης Στουρνάρας έχει συγκεντρώσει τις προτάσεις περικοπής των δαπανών (πρόκειται για μέτρα μόνιμου χαρακτήρα που αλλάζουν τον ασφαλιστικό χάρτη) όλων των υπουργείων προκειμένου να καταρτίσει το νέο Μεσοπρόθεσμο Πρόγραμμα που ξεκινά το 2013 και θα ολοκληρωθεί το 2016. Το πακέτο των μέτρων θα το παραδώσει στον πρωθυπουργό Αντώνη Σαμαρά, ο οποίος με τη σειρά του θα συγκαλέσει το συμβούλιο των αρχηγών, οι οποίοι έχουν πάρει ήδη την πρώτη γεύση των επώδυνων αποφάσεων που θα κληθούν να συνυπογράψουν και να ψηφίσουν στη Βουλή. Ο υπουργός Εργασίας Γιάννης Βρούτσης παρέδωσε παραμονή Δεκαπενταύγουστου τις τελικές προτάσεις του με εναλλακτικά σενάρια αύξησης ορίων ηλικίας συνταξιοδότησης και δραστικών περικοπών στο ασφαλιστικό σύστημα, όπως οι πρόωρες συντάξεις και τα συνταξιοδοτικά επιδόματα στις ανύπανδρες θυγατέρες δημοσίων υπαλλήλων και στρατιωτικών, αλλά κυρίως περικοπών των δαπανών πρόνοιας. Μοναδικό κριτήριο είναι να τηρηθεί η αρχή της ανταποδοτικότητας για τους ασφαλισμένους που έχουν καταβάλει εισφορές. Διαφορετικά οι αποφάσεις θα προσληφθούν και θα καταπέσουν στη Δικαιοσύνη, αφού παραβαίνουν βασικές αρχές και κανόνες της ασφαλιστικής νομοθεσίας. Αλλωστε, όπως εκτιμούν κυβερνητικά στελέχη, μεταξύ των κατηγοριών που πλήττονται είναι οι νομικοί και οι δικαστικοί.\nΣτο τραπέζι η πλήρης κατάργηση των δώρων\nΣτο «τραπέζι» είναι η κατάργηση των δώρων των δημοσίων υπαλλήλων.\nΠρόκειται για ένα μέτρο από το οποίο μπορεί να προκύψει μεγάλο δημοσιονομικό όφελος, όπως σημειώνουν στο οικονομικό επιτελείο, η υιοθέτηση του οποίου όμως είναι βέβαιο ότι θα προκαλέσει ισχυρές αντιδράσεις.\nΠάντως επειδή, σύμφωνα και με τις συστάσεις της τρόικας, πρέπει να μειωθεί εκ νέου σημαντικά η μισθολογική δαπάνη στο Δημόσιο, θεωρείται εξαιρετικά πιθανό ότι η ρύθμιση που θα βάζει τέλος στα δώρα θα συμπεριληφθεί στο πακέτο των 11,5 δισ. ευρώ.\nΝα υπενθυμίσουμε πως μετά τις περικοπές των δώρων το 2010 όλοι οι δημόσιοι υπάλληλοι λαμβάνουν 500 ευρώ τα Χριστούγεννα, 250 ευρώ το Πάσχα και 250 ευρώ επίδομα αδείας. Δηλαδή 1.000 ευρώ μεικτά τον χρόνο.\nΗ κατάργηση των επιδομάτων αυτών μπορεί να αποφέρει εξοικονόμηση της τάξης των 700 εκατ. ευρώ τον χρόνο.\nΠρόκειται όμως για ένα «οριζόντιο» μέτρο, με το σκεπτικό ότι αφενός αφορά όλους τους υπαλλήλους και αφετέρου δεν προβλέπεται κλιμάκωση κατά την εφαρμογή του.\nΜε την υλοποίηση του μέτρου, 1.000 ευρώ τον χρόνο θα χάσει ένας υπάλληλος με μηνιαίες αποδοχές 900 ευρώ και το ίδιο ποσό θα απολέσει και ένας υπάλληλος με αποδοχές 1.600 ευρώ τον μήνα.\nΣτο οικονομικό επιτελείο εκτιμούν πως είναι μονόδρομος ο περιορισμός της μισθολογικής δαπάνης, μιλούν για «ήπια μείωση» και προσθέτουν ότι τα περιθώρια παρεμβάσεων στον βασικό μισθό είναι εξαιρετικά περιορισμένα μετά και την υιοθέτηση του ενιαίου μισθολογίου.\nΠάντως, μέχρι τελευταία στιγμή αναζητείται η φόρμουλα για τις παρεμβάσεις στις αποδοχές, με δεδομένο ότι τα τελευταία δύο χρόνια μετρούν απώλειες που κυμαίνονται μεταξύ 30% και 48%.\nΚαι νέα μείωση στο εφάπαξ\nΜαχαίρι θα μπει στο εφάπαξ σε 23 Ταμεία πρόνοιας που χορηγούν υψηλότερο βοήθημα σε σχέση με τις εισφορές που έχουν εισπράξει από τους ασφαλισμένους. Επιπλέον προωθείται ρύθμιση για την επιβολή ειδικής εισφοράς στις συντάξεις σε όσες περιπτώσεις οι ασφαλισμένοι πήραν υψηλότερο βοήθημα.\n«Μοντέλο» για τις αλλαγές θα αποτελέσει το Ταμείο Πρόνοιας Δημοσίων Υπαλλήλων, όπου έχει ήδη αποφασιστεί η περικοπή κατά 22,67% του βοηθήματος. Πρόκειται για τη δεύτερη μείωση, καθώς πέρσι τον Νοέμβριο το εφάπαξ στον δημόσιο τομέα είχε μειωθεί κατά 20%.\nΟσον αφορά στην ειδική εισφορά στις συντάξεις πληροφορίες αναφέρουν πως θα κυμαίνεται από 1% έως 2% και τα χρήματα θα πηγαίνουν για τη στήριξη του Ταμείου Πρόνοιας. Αυτό που μένει να διευκρινιστεί είναι το αν η εισφορά θα επιβληθεί σε όσους βγήκαν στη σύνταξη τα τελευταία έτη (π.χ. μετά το 2009) ή θα αφορά και παλαιότερους συνταξιούχους.\nΠερικοπές στο εφάπαξ θα υπάρξουν και σε άλλα 22 Ταμεία πρόνοιας τα οποία χορηγούν έως και 83% υψηλότερο βοήθημα σε σχέση με τις εισφορές που έχουν καταβληθεί. Μεταξύ άλλων πρόκειται για τα Ταμεία των ξενοδοχοϋπαλλήλων, των εργοληπτών, των υπαλλήλων του ΙΚΑ, των κληρικών, των υπαλλήλων των φαρμακευτικών εργασιών και των δημοτικών υπαλλήλων.\nΣημειώνεται πως η σύνδεση εισφορών και παροχών αναμένεται να επεκταθεί και στα μερίσματα που καταβάλλονται σε ασφαλισμένους.\nΣτα 65 αλλά με 20ετία\nΗ σύνταξη στα 65 με 20 έτη ασφάλισης αντί 15 θα λειτουργήσει αντισταθμιστικά, ώστε να αποφευχθεί γενικότερη αύξηση του ορίου στα 66 ή 67 έτη


8ο Δημοτικό Σχολείο Aγίας Παρασκευής - Επίσκεψη στο Παλαιοντολογικό μουσείο\nΔημοσιεύτηκε στις Δευτέρα, 03 Νοεμβρίου 2014 00:13\nΤην Τρίτη στις 14 Ο κτωβρίου πήγαμε στο Παλαιοντολογικό μουσείο που είναι στην Πανεπιστημιούπολη Ζωγράφου. Εκεί είδαμε ίχνη ζώων και οστά δεινοσαύρων από την Αμερική, οστά από ύαινες, αντιλόπες και μαχαιρόδοντες που ζούσαν στο Πικέρμι.\nΕπίσης, παρατηρήσαμε οστά από ιπποπόταμους, ρινόκερους, ελέφαντες και βίσωνες, όπου κατοικούσαν στην Πελοπόννησο. Είδαμε ακόμα, αντίγραφα μιας μεγάλης χελώνας και ενός νάνου ελέφαντα που ζούσαν σε κάποιο μακρινό νησί. Στο μουσείο υπήρχαν επίσης, απολιθώματα από αμμωνίτες που ζούσαν στη θάλασσα αλλά τώρα δεν υπάρχουν πια. Είχαμε ακόμα την ευκαιρία να δούμε αυγά στρουθοκαμήλου και επιόρνηθας, η οποία έχει εξαφανιστεί. Παρατηρήσαμε αντίγραφο ανθρώπινου κρανίου από το σπήλαιο Πετραλώνων στη Χαλκιδική.\nΗ επίσκεψή μας, τελείωσε όταν γίναμε μικροί γεωλόγοι και ανακαλύψαμε απολιθώματα, φτιάξαμε αντίγραφα απολιθωμάτων διαφόρων κοχυλιών, τα οποία πήραμε στο σπίτι. Μάθαμε πως στην Ελλάδα δεν υπήρχαν δεινόσαυροι γιατί τότε σε αυτό το χώρο υπήρχε μόνο θάλασσα. Πληροφορηθήκαμε ακόμα, ότι τα σημερινά πουλιά είναι απόγονοι σαρκοφάγων δεινοσαύρων, καθώς και ότι οι αρχαίοι Έλληνες που έβρισκαν κόκκαλα έλεγαν πως ανήκουν σε γίγαντες ζώων.\nΠεράσαμε πάρα πολύ ωραία, ήταν μια αξέχαστη εμπειρία για όλους μας!


Μητέρα 17χρονου που ξυλοκοπήθηκε στην Αργυρούπολη: «Είπαν στον γιο μου τι με κοιτάς και άρχισαν να τον χτυπάνε!» - notiatoday\nHome » Μητέρα 17χρονου που ξυλοκοπήθηκε στην Αργυρούπολη: «Είπαν στον γιο μου τι με κοιτάς και άρχισαν να τον χτυπάνε!»\n«Αυτό το πράγμα πρέπει να σταματήσει κάποια στιγμή. Θα μπορούσε να είναι το παιδί του οποιουδήποτε. Εγώ προφυλάσσομαι πως 30 άτομα ανήλικα περιφέρονται, έφτασαν από τη Γλυφάδα στην Αργυρουπολη και δεν τους είδε κανείς; Άντε και το έκλεψες το κινητό, γιατί πας να το δολοφονήσεις;\nΉμαρτον που έχουμε φτάσει. Είμαστε σε άσχημη κατάσταση δεν μπορούμε να το πιστέψουμε», συνέχισε ο θείος του ανηλίκου.\nTο χρονικό της ληστρικής επίθεσης\nPrevPreviousΓλυφάδα – Θετικός στον κορονοϊό 10χρονος μαθητής του 10ου Δημοτικού\nNextΑΛΙΜΟΣ ΜΠΟΡΟΥΜΕ ΚΑΛΥΤΕΡΑ ΔΕΛΤΙΟ ΤΥΠΟΥ για καταδίκη κου ΦρίμηNext


Στην Ιερατική Σύναξη της Ιεράς Μητρόπολης Πειραιώς ο... - PeiraiasNews.gr\n> Στην Ιερατική Σύναξη της Ιεράς Μητρόπολης Πειραιώς ο σεβασμιώτατος μητροπολίτης Κορωνείας κ. Παντελεήμων\nΣτην Ιερατική Σύναξη της Ιεράς Μητρόπολης Πειραιώς ο σεβασμιώτατος μητροπολίτης Κορωνείας κ. Παντελεήμων\nΑπό την πλευρά του ο Σεβασμιώτατος Μητροπολίτης Πειραιώς κ.Σεραφείμ, ευχαρίστησε θερμά τον Σεβασμιώτατο κ.Παντελήμονα και του ευχήθηκε υγεία και μακροημέρευση. Ενημέρωσε επίσης το σώμα των Ιερέων για την Αναθεώρηση του Συντάγματος και την θέση της Εκκλησίας επ’ αυτού, καθώς επίσης αναφέρθηκε και στην εξέλιξη της υπόθεσης της Αυτοκεφαλίας της Ουκρανίας.\nΑκολούθησε γεύμα το οποίο παρέθεσε το Εκκλησιαστικό Συμβούλιο του Ιερού Ναού Αγίου Νικολάου συμπολιούχου Πειραιώς, υπό του Προέδρου του, Αρχιερατικού Επιτρόπου, Πρωτοπρεσβυτέρου Ανδρέα Μαρκόπουλου.\nTAGS:ΙΕΡΑ ΜΗΤΡΟΠΟΛΗ ΠΕΙΡΑΙΑΣΕΒΑΣΜΙΩΤΑΤΟΣ ΜΗΤΡΟΠΟΛΙΤΗΣ ΠΕΙΡΑΙΑ ΣΕΡΑΦΕΙΜ


Πώς πρέπει να αντιμετωπίζουμε την αδικία που γίνεται σε βάρος μας; « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Πνευματικής Κατάρτισης και Αυτοσυνειδισίας » Πώς πρέπει να αντιμετωπίζουμε την αδικία που γίνεται σε βάρος μας;\nΑλλά και κανείς δεν τους υποχρεώνει να κάνουν χρήση αυτού του δικαιώματος. Αν θέλουν να το χρησιμοποιήσουν, το χρησιμοποιούν. Αν δεν θέλουν, δεν το χρησιμοποιούν. Υπάρχουν περιπτώσεις που η δικαστική οδός είναι μονόδρομος. Ιδίως όταν αδικούνται η σύζυγος ή ο σύζυγος, τα παιδιά μας, το ποίμνιο της Εκκλησίας, η Πατρίδα μας, οφείλουμε να προστατεύουμε το κύρος και την υπόληψή τους.\nΑλλά όταν αδικούμαστε σε προσωπικό επίπεδο, η δικαστική οδός δεν είναι πάντοτε η καλύτερη λύση. Είναι ήττημά μας και μόνο το γεγονός ότι φθάνουμε στα δικαστήρια για να επιλύσουμε τις διαφορές μας. Γιατί δεν προτιμάτε να είστε αδικημένοι; Γιατί δεν προτιμάτε να ζημιώνεστε; ρωτάει ο Απόστολος Παύλος τους Κορινθίους (Α΄ Κορ. ς΄ 7 -8).\nΚάποιοι άλλοι θυμώνουν, οργίζονται, ταράσσονται, θίγονται και προσβάλλονται, όταν αδικούνται. Βρίσκονται σε διαρκή ταραχή και σύγχυση. Δεν τους χωράει ο τόπος. Μοιάζουν σαν πληγωμένα λιοντάρια που πνέουν μένεα. Γιατί με προσέβαλε, γιατί τραυμάτισε την υπόληψή μου, γιατί έθιξε την αξιοπρέπειά μου, γιατί με ταπείνωσε!\nΜερικοί πικραίνονται βαθύτατα, γίνονται κακόκεφοι, λυπούνται υπερβολικά και λιώνουν από τη θλίψη! Ορισμένοι γκρινιάζουν, παραπονούνται, διαμαρτύρονται, σχολιάζουν, κατακρίνουν, ζητούν ευκαίρως – ακαίρως την αποκατάσταση του δικαίου.\nΑλλά υπάρχουν και άλλοι που υπομένουν με καρτερία την αδικία, αναθέτοντας στον Θεό τη λύση του προβλήματος. Δεν προσπαθούν από μόνοι τους να βρουν το δίκαιό τους. Περιμένουν να τους δικαιώσει ο δίκαιος Κριτής. Αυτή η τελευταία αντιμετώπιση είναι η δυσκολότερη απ’ όλες, αλλά και η καλύτερη. Είναι δυσκολότερη, διότι καλούμαστε εκ προοιμίου να κάνουμε θυσία. Να παραιτηθούμε εθελουσίως από νόμιμο δικαίωμά μας. Επίσης, είναι δυσκολότερη, διότι αναλαμβάνουμε να σηκώσουμε εκουσίως έναν βαρύ σταυρό, τον σταυρό του παραγκωνισμού και της απορρίψεως εκ μέρους των συνανθρώπων μας.\nΤο να αδικείται κανείς και να μακροθυμεί είναι δυσκατόρθωτη αρετή και χρειάζεται πολύ μεγάλος αγώνας για να την αποκτήσουμε. «Ω πώς δυσκατόρθωτος εστίν η τοιαύτη αρετή»! παρατηρεί ο όσιος Ισαάκ ο Σύρος.\nΑλλά «και πόσην δόξαν κέκτηται παρά τω Θεώ! Διότι ελκύει σαν μαγνήτης τη Χάρη του Θεού περισσότερο από κάθε άλλη αντιμετώπιση. «Τούτο χάρις», αυτή η αντιμετώπιση της αδικίας προσελκύει την εύνοια του Θεού. Έχουν οι πιστοί την αγαθή συνείδηση ότι ο Θεός ευαρεστείται, όταν πάσχουν αδίκως και υπομένουν με καρτερία την αδικία.\nΤι αξία θα είχε, γράφει ο πρωτοκορυφαίος Απόστολος Πέτρος, αν υπομένατε βασανισμούς για κάτι κακό που πράξατε; Αν όμως πράττετε το καλό και οι άνθρωποι σας αδικούν και παρ’ όλα αυτά υπομένετε με καρτερία την αδικία, τότε έχετε την ευλογία του Θεού (Α΄ Πέτρ. β΄ 19 – 21).\nΠράγματι. Αν πάσχουμε για κάτι κακό που κάναμε, δικαίως υποφέρουμε. «Άξια ων επράξαμεν απολαμβάνομεν (Λουκ. κγ΄41). Αν όμως πάσχουμε αδίκως και εμπιστευόμαστε τη ζωή μας στον Θεό, τρόπον τινά τον επιλέγουμε ως «δικηγόρο» μας, Του αναθέτουμε να «εκδικάσει» Αυτός την υπόθεσή μας με την βεβαιότητα ότι όχι απλώς θα ενδιαφερθεί για μας, αλλά και θα δώσει την καλύτερη λύση στο πρόβλημά μας (Α΄ Κορ. ι΄ 13).\nΓιατί βιαζόμαστε να μιλήσουμε; Δεν είναι καλύτερα να μιλήσει για μας ο Θεός; Αν μιλήσει ο Θεός, κανείς δεν θα Του αντιλέξει. Αν μας δικαιώσει ο Θεός, κανείς δεν θα προσβάλει την απόφασή Του. Η δικαίωσή μας από τον Θεό είναι η καλύτερη αποκατάσταση του δικαίου και η μεγαλύτερη δόξα μας.\nΌποιος πιστός σηκώνει με χαρά σταυρό αδικίας, ενώ έχει επιχειρήματα να ζητήσει το δίκιο του, δέχεται θεϊκή παράκληση για τη μεγάλη πίστη που έχει στον Θεό. Επίσης, προοδεύει πνευματικά και φθάνει στην ηθική τελείωση. «Ούτος προς την τελείωσιν κατήντησε και υπό των αγίων Αγγέλων θαυμάζεται» (Ισαάκ Σύρου, Ασκητικά, Λόγος Ε΄). Ο αγωνοθέτης Χριστός του ετοιμάζει στεφάνι.\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Πνευματικής Κατάρτισης και Αυτοσυνειδισίας on 21 Μαρ. 2018 .\n← Τι συμβολίζουν τα τρία χρυσά αστέρια της Παναγίας;\tΜεγάλος Κανόνας; →


Δες Ποσα Μπορω Να Κανω! - Παιδικη βιβλιοθηκη (BKS.0540128)\nΑρχική > Βιβλία > Παιδική Βιβλιοθήκη > ΔΕΣ ΠΟΣΑ ΜΠΟΡΩ ΝΑ ΚΑΝΩ!\nΔΕΣ ΠΟΣΑ ΜΠΟΡΩ ΝΑ ΚΑΝΩ!\nΑΒΕΡΚΙΟΥ ΜΑΡΙΑΝΝΑ στην κατηγορία ΠΑΙΔΙΚΗ ΒΙΒΛΙΟΘΗΚΗ\nΣυγγραφέας: ΑΒΕΡΚΙΟΥ ΜΑΡΙΑΝΝΑ\n500+ ΔΡΑΣΤΗΡΙΟΤΗΤΕΣ ΚΑΙ ΙΔΕΕΣ ΓΙΑ ΜΙΚΡΑ ΚΑΙ ΠΟΛΥ ΜΙΚΡΑ ΠΑΙΔΙΑ\nΓια κάθε εποχή και κάθε θέμα άνοιξε το βιβλίο "Δες πόσα μπορώ να κάνω!" και ανακάλυψε πόσα πολλά πράγματα μπορείς να κάνεις με παιδιά από 2 ετών!\nΜε υλικά και μέσα που ο καθένας διαθέτει και περισσότερες από 500 δραστηριότητες και εναλλακτικές προτάσεις έχετε στα χέρια σας έναν πλήρη οδηγό που μπορείτε να αξιοποιήσετε με τα μικρά και τα πολύ μικρά παιδιά εξατομικευμένα ή σε ομάδα.\nΤο βιβλίο χωρίζεται σε 24 μεγάλες θεματικές που μπορείτε να αξιοποιήσετε με τη σειρά ακολουθώντας τις τέσσερις εποχές του χρόνου ή ανακατεμένα ανάλογα με τους στόχους σας. Καθεμία θεματική ενότητα προσεγγίζεται μέσα από πρωτότυπα ποιήματα ή τραγούδια, θεατρικά παιχνίδια, μικρές ιστορίες και παραμύθια, εικαστικές προτάσεις, συμβολικά ή ομαδικά παιχνίδια και μαθησιακά φύλλα εργασίας. Στο τέλος κάθε ενότητας παρέχεται ένα κεφάλαιο με επιπρόσθετες δημιουργικές ιδέες.\nΔΕΣ ΠΟΣΑ ΜΠΟΡΩ ΝΑ ΚΑΝΩ! (BKS.0540128)\nΔΕΣ ΠΟΣΑ ΜΠΟΡΩ ΝΑ ΚΑΝΩ! BKS.0540128 BKS.0540128 ΑΒΕΡΚΙΟΥ ΜΑΡΙΑΝΝΑ ΑΒΕΡΚΙΟΥ ΜΑΡΙΑΝΝΑ ΠΑΙΔΙΚΗ ΒΙΒΛΙΟΘΗΚΗ Κατηγορία: ΠΑΙΔΙΚΗ ΒΙΒΛΙΟΘΗΚΗ •ΑΒΕΡΚΙΟΥ ΜΑΡΙΑΝΝΑ στην κατηγορία ΠΑΙΔΙΚΗ ΒΙΒΛΙΟΘΗΚΗ ISBN: 978-960-6825-35-4 Συγγραφέας: ΑΒΕΡΚΙΟΥ ΜΑΡΙΑΝΝΑ Εκδοτικός οίκος: ΔΙΠΤΥΧΟ Σελίδες: 336 Διαστάσεις: 16, 5Χ23 Ημερομηνία Έκδοσης: Οκτώβριος 2020 500+ ΔΡΑΣΤΗΡΙΟΤΗΤΕΣ ΚΑΙ ΙΔΕΕΣ ΓΙΑ ΜΙΚΡΑ ΚΑΙ ΠΟΛΥ ΜΙΚΡΑ ΠΑΙΔΙΑ Για κάθε εποχή και κάθε θέμα άνοιξε το βιβλίο "Δες πόσα μπορώ να κάνω!" και ανακάλυψε πόσα πολλά πράγματα μπορείς να κάνεις με παιδιά από 2 ετών! Με υλικά και μέσα που ο καθένας διαθέτει και περισσότερες από 500 δραστηριότητες και εναλλακτικές προτάσεις έχετε στα χέρια σας έναν πλήρη οδηγό που μπορείτε να αξιοποιήσετε με τα μικρά και τα πολύ μικρά παιδιά εξατομικευμένα ή σε ομάδα. Το βιβλίο χωρίζεται σε 24 μεγάλες θεματικές που μπορείτε να αξιοποιήσετε με τη σειρά ακολουθώντας τις τέσσερις εποχές του χρόνου ή ανακατεμένα ανάλογα με τους στόχους σας. Καθεμία θεματική ενότητα προσεγγίζεται μέσα από πρωτότυπα ποιήματα ή τραγούδια, θεατρικά παιχνίδια, μικρές ιστορίες και παραμύθια, εικαστικές προτάσεις, συμβολικά ή ομαδικά παιχνίδια και μαθησιακά φύλλα εργασίας. Στο τέλος κάθε ενότητας παρέχεται ένα κεφάλαιο με επιπρόσθετες δημιουργικές ιδέες. ΔΕΣ ΠΟΣΑ ΜΠΟΡΩ ΝΑ ΚΑΝΩ!


Συγκλονίζει η γυναίκα στην Κυλλήνη: Αν έπεφτα στη θάλασσα, δεν θα με έβρισκαν - Ηλεία Οικονομία\nΑναφορικά με την εικόνα του βίντεο, που φαίνεται το αυτοκίνητο να βγαίνει με την όπισθεν η ίδια δηλώνει: «Με έβαλαν στο πλοίο με την μούρη. Δεν βγήκα με την όπισθεν επειδή μου άρεσε, έτσι με έβαλαν από το πλοίο και μόνο έτσι μπορούσα να βγω…». Και καταλήγει με… τρεμάμενη φωνή: «Όλο αυτό που έγινε πρόκειται για ανθρώπινο λάθος και όχι δικό μου. Και από την εταιρία δεν με πήραν ένα τηλέφωνο. Ακόμα δεν μπορώ να πω τίποτα. Είναι εδώ δικηγόροι, εμπειρογνώμονες και δύτες και από εμένα και το λιμενικό, η κυρία εισαγγελέας και φυσικά θα αποδοθούν τα δίκαια και τα νόμιμα. Το θέμα είναι πως είμαι καλά».


Ενοριακά 21/11/2019 / 13:26\nΤο εσπέρας της εορτής στον Ιερό Μητροπολιτικό Ναό Λεβαδείας τελέστηκε πανηγυρικός Εσπερινός προεξάρχοντος του Επισκόπου Ωρεών κ. Φιλοθέου, συγχοροστατούντων των Μητροπολιτών Αιτωλίας και Ακαρνανίας κ. Κοσμά, Κίτρους και Κατερίνης κ. Γεωργίου, του Επισκόπων Ανδίδων κ. Χριστοφόρου και του Ποιμενάρχου μας κ. Γεωργίου και συμπροσευχομένου από του Ιερού Βήματος του Αρχιεπισκόπου Αθηνών και πάσης Ελλάδος κ. Ιερωνύμου.\nΟ κ. Γεώργιος καλωσόρισε του Αγίους Αρχιερείς, ευχήθηκε στον νεοεκλεγέντα Επίσκοπο Ωρεών κ. Φιλόθεο, εξέφρασε τις ευχαριστίες του προς τον Αρχιεπίσκοπο Ιερώνυμο για την τιμή να συνεορτάσει μαζί μας και ευχήθηκε σε όλους Χρόνια πολλά.\nΚατόπιν ο Μητροπολίτης Κίτρους κ. Γεώργιος κήρυξε το θείο λόγο, αναφερόμενος στην Είσοδο της Παναγίας εις τα Άγια των Αγίων του Ναού των Ιεροσολύμων. Τόνισε ότι η εορτή σηματοδοτεί εκτός από την είσοδο της Παρθένου στο Ναό και την είσοδο του Θεού στην ανθρωπότητα. Η εορτή των Εισοδίων της Παναγίας στον Ναό συνδέεται απόλυτα με την εορτή της Γέννησης του Χριστού.\nΕπίσης, ευχαρίστησε τον Μητροπολίτη Θηβών για την πρόσκληση να γίνει μέτοχος της λαμπράς πανηγύρεως του Μητροπολιτικού Ναού, ενώ εξέφρασε τον σεβασμό του στον Αρχιεπίσκοπο κ. Ιερώνυμο.\nΣτο τέλος ο Αρχιεπίσκοπος κ. Ιερώνυμος ευχήθηκε Χρόνια πολλά και η ευλογία και η αγάπη της Παναγίας να σκεπάζει όλους.\nΤο πρωί της κυριωνύμου ημέρας τελέστηκε ο Όρθρος χοροστατούντος του Μητροπολίτου Κίτρους και Κατερίνης κ. Γεωργίου και εν συνεχεία η Θεία Λειτουργία προεξάρχοντος του Μητροπολίτου Αιτωλίας και Ακαρνανίας κ. Κοσμά συλλειτουργούντων του Μητροπολίτου Κίτρους και Κατερίνης κ. Γεωργίου, του Επισκόπου Ανδίδων κ. Χριστοφόρου και του Ποιμενάρχου μας κ. Γεωργίου.\nΤο θείο λόγο κήρυξε ο Μητροπολίτης Αιτωλίας και Ακαρνανίας κ. Κοσμάς, ο οποίος ευχαρίστησε τον Μητροπολίτη Θηβών για την πρόσκληση και αναφέρθηκε στο λόγο του Θεού. Ανέφερε ότι η Παναγία στο Ναό ετοιμάστηκε δια της ακροάσεως του λόγου του Θεού. Ο λόγος του Θεού δεν είναι φιλοσοφία, ιστορία, ανθρώπινη επιστήμη είναι αποκεκαλυμμένη αλήθεια της Αγίας Τριάδος. Το Ευαγγέλιο δεν είναι ανθρώπινο κατασκεύασμα αλλά είναι καρπός του Αγίου Πνεύματος. Καμία συνταγή δεν υπάρχει να φέρει στον άνθρωπο ευτυχία μόνο ο λόγος του Θεού, το Ευαγγέλιο, το οποίο δεν φτάνει μόνο να το ακούμε αλλά πρέπει να το κάνουμε πράξη.\nΟ κ. Γεώργιος πριν την λιτανεία εξέφρασε τις θερμές ευχαριστίες του προς τους Αγίους Αρχιερείς που λάμπρυναν με την παρουσία τους την εορτή της Τοπικής μας Εκκλησίας, καθώς και όσους συνέβαλαν στην άρτια οργάνωση της πανηγύρεως και ευχήθηκε εγκάρδια σε όλους κάθε θεϊκή ευλογία και χαρά, Χρόνια πολλά, ευλογημένα και ευφρόσυνα.\nΕτικέτες: ΕΙΣΟΔΙΑ ΘΕΟΤΟΚΟΥ ΛΕΒΑΔΕΙΑΣ ΕΠΙΣΚΟΠΟΣ ΑΝΔΙΔΩΝ ΧΡΙΣΤΟΦΟΡΟΣ ΕΠΙΣΚΟΠΟΣ ΩΡΕΩΝ ΦΙΛΟΘΕΟΣ ΜΗΤΡΟΠΟΛΙΤΗΣ ΑΙΤΩΛΙΑΣ ΚΟΣΜΑΣ ΜΗΤΡΟΠΟΛΙΤΗΣ ΘΗΒΩΝ ΓΕΩΡΓΙΟΣ ΜΗΤΡΟΠΟΛΙΤΗΣ ΚΙΤΡΟΥΣ ΓΕΩΡΓΙΟΣ\tShare\nΔιαδικτυακά πραγματοποιήθηκε η εκδήλωση για την 25η Μαρτίου στο Συνοδικό Μέγαρο


Εκδρομή για τoυς Iron Maiden στη Σόφια από Θεσσαλονίκη\n/Iron Maiden (Sofia)\nΕκδρομή για την συναυλία των Iron Maiden\nΣτη Σόφια στις 13 Ιουλίου\nLive 13/07/22 - Arena Armeec\nΤο dailytrips.gr διοργανώνει εκδρομή /μεταφορά με πούλμαν στην συναυλία των Iron Maiden που θα πραγματοποιηθεί στο Arena Armeec στη Σόφια.\nΤο κόστος μεταφοράς & εισιτηρίου (Front of Stage) διαμορφώνεται στα 108 Ευρώ/Άτομο.\nΤο κόστος μεταφοράς & εισιτηρίου (Standing) διαμορφώνεται στα 77 Ευρώ/Άτομο.\nΗ ώρα συνάντησης είναι στις 08:30. Η αναχώρηση των λεωφορείων θα πραγματοποιηθεί στις 09:00 το πρωί (13/07/22) από την Καμάρα (Θεσσαλονίκη) και η επιστροφή θα γίνει στο ίδιο σημείο μετά το τέλος της συναυλίας.\nΤοποθεσία: ARENA ARMEEC - ΣΟΦΙΑ


Κατηγορία: ΑΙΓΑΛΕΩ\tΔημοσιεύτηκε στις 20 Οκτωβρίου 2020\nΟ Δήμαρχος Αιγάλεω Γιάννης Γκίκας μίλησε με τη δημοσιογραφική ομάδα του GreenAttica.gr Web TV για τις ενέργειες του δήμου Αιγάλεω κατά το πρώτο έτος δημαρχίας του, σε συνέντευξη που προβλήθηκε στις 16 Οκτωβρίου 2020.\nΣε ερωτήσεις για τα δύο μεγάλα και απροσδόκητα προβλήματα, τον σεισμό της 19ης Ιουλίου του 2019 και την πανδημία του κορωνοϊού, που κλήθηκε να αντιμετωπίσει η πόλη, ο Δήμαρχος Γιάννης Γκίκας τόνισε πως χρειάστηκε να κινητοποιηθεί το σύνολο του δυναμικού στον δήμο και ταυτόχρονα να γίνουν ανακατατάξεις, ώστε να υπάρξει ανταπόκριση στις ανάγκες των δημοτών.\nΧαρακτηριστικό είναι πως το μισό περίπου προσωπικό του δήμου χρειάστηκε να μεταφερθεί για «βοήθεια στο σπίτι,» ώστε να σταθεί δίπλα στους συμπολίτες.\nΌσον αφορά στα σχολεία, ο Δήμαρχος αναγνώρισε τα ζητήματα που υφίστανται και χρειάζεται να λυθούν το συντομότερο δυνατό με το Υπουργείο Υποδομών, ειδικά για τα τέσσερα συγκροτήματα που είχαν ιδιαίτερο πρόβλημα με τον σεισμό.\nΤην περασμένη χρονιά οι μαθητές χρειάστηκε να βρεθούν σε απογευματινή βάρδια, η οποία αποκαταστάθηκε γρήγορα, ενώ πραγματοποιήθηκε μετακόμιση δύο σχολείων με ασφάλεια και πλέον όλα τα παιδιά βρίσκονται σε πρωινή βάρδια.\nΣε ερώτηση για τη σημαντική πρωτοβουλία να συμμετάσχει για πρώτη φορά ο δήμος Αιγάλεω στην Ευρωπαϊκή Εβδομάδα Κινητικότητας, ο Δήμαρχος Γιάννης Γκίκας τόνισε πως αποτελεί βασικό ζήτημα να μειωθεί το ενεργειακό αποτύπωμα του καθενός μας στον πλανήτη.\nΤαυτόχρονα όμως θα πρέπει να συμβαδίζουν η καθαριότητα, η ομορφιά της πόλης και η βελτίωση της καθημερινότητας του δημότη, καθώς και να υπάρξει ευαισθητοποίηση του καθενός για την ευθύνη του απέναντι στο περιβάλλον.\nΓι' αυτό, ο δήμος Αιγάλεω διέθεσε 30 ηλεκτρικά ποδήλατα προς δωρεάν ενοικίαση, πραγματοποίησε έναν ποδηλατικό γύρο για οικογένειες και παιδιά, ενώ σχεδίασε ένα δίκτυο ποδηλατοδρόμου στο Άλσος του Μπαρουτάδικου.\nΤο θετικό είναι πως η ανταπόκριση και η συμμετοχή ήταν πολύ μεγάλη, ιδιαίτερα από νέους ανθρώπους. Σε σχέση με την αναβάθμιση του Μπαρουτάδικου ο Δήμαρχος Γιάννης Γκίκας τόνισε μεταξύ άλλων, τη σημασία πια της ύπαρξης φωτισμού στο άλσος Αιγάλεω.\nΟ Δήμαρχος Γιάννης Γκίκας αναφέρθηκε αναλυτικά στη δυνατότητα πλέον των δημοτών να προμηθεύονται ψηφιακά πιστοποιητικά και βεβαιώσεις από τον δήμο Αιγάλεω, δίχως να χρειάζεται να έρχονται στο δημαρχείο, κάτι που εφαρμόστηκε άμεσα αυτή την περίοδο, με μεγάλη βοήθεια από τους αρμόδιους φορείς του κράτους.\nΣε ερώτηση για τον πρωταγωνιστικό ρόλο που έχει πλέον ο δήμος Αιγάλεω με τις δράσεις του για τα ζώα στην πόλη, ο Δήμαρχος Αιγάλεω υπογράμμισε πως η αντιμετώπιση απέναντι στα ζώα δείχνει τον πολιτισμό μας ως κοινωνία.\nΕίναι σημαντικό πως διατίθεται τροφή για τα αδέσποτα στις φιλοζωικές οργανώσεις, ενώ υπάρχουν ταϊστρες και ποτίστρες για τα ζώα της πόλη.\nΣυνεχίζεται η συνεργασία με το ΔΙ.ΚΕ.Π.Α.Ζ. για τους σκύλους, ενώ υπάρχει για πρώτη φορά ένα πρόγραμμα στείρωσης για γάτες.\nΓια να βρεθεί μία ισορροπία με τα αδέσποτα στην πόλη, δεν θα πρέπει να τονίζεται η τιμωρία και οι ποινές, αλλά αντίθετα να υπάρχει μία ευαισθητοποίηση όλων προς την αρμονική συνύπαρξη.\nΤέλος, ο δήμαρχος Γιάννης Γκίκας δήλωσε πως η τοπική αυτοδιοίκηση αποτελεί τον θεσμό της άμεσης δημοκρατίας και η προσπάθεια να βρίσκονται λύσεις θα συνεχιστεί αδιάκοπη.


Άρης-ΑΕΚ: Και τώρα οι δυο τους – Balla.com.cy\nBalla > Ροή Ειδήσεων > Ποδόσφαιρο > Άρης-ΑΕΚ: Και τώρα οι δυο τους\nBalla.com.cy, 14/05/2022\t9:55\nΟι Άρης και ΑΕΚ συγκρούονται στο «Κλ. Βικελίδης», στο παιχνίδι που θα κρίνει εν πολλοίς το ποια εκ των δύο ομάδων θα πάρει το εισιτήριο για το Europa Conference League.\nΈφτασε η ώρα για τον… τελικό Ευρώπης ανάμεσα σε Άρη και ΑΕΚ! Οι δυο ομάδες συγκρούονται το Σάββατο (14/5, 20:00) στο «Κλ. Βικελίδης», στο πλαίσιο της 9ης αγωνιστικής της Super League 1, σε ένα παιχνίδι που, όπως είχε φανεί εδώ και καιρό, θα κρίνει εν πολλοίς το ποια θα εξασφαλίσει το εισιτήριο για το Europa Conference League.\n«Ομάδα με… καρύδια η Πάφος FC»!


Συνεχίζεται το αντάρτικο: Πέφτουν κορμιά στα βουνά του ελληνικού Πόντου | Greek National Pride\nPosted on 6 Μαΐου, 2018 by Μιλήσιος\tΣχολιάστε\nΜοιράζονται όπλα εσπευσμένα σε Τούρκους πολιτοφύλακες\nΠέφτουν εκ νέου τουρκικά κορμιά στα Βουνά του Ελληνικού Πόντου. Ετσι λοιπόν, ο Ερντογάν παίρνει μέτρα, καθώς ανοίγει πλέον και ένα άλλο μέτωπο στην Τουρκία. Ενα μέτωπο όμως που τρομάζει το βαθύ κράτος.\nΜετά την εμφάνιση ενόπλων ανταρτών στα βουνά του Πόντου, το τελευταίο διάστημα, το τουρκικό κράτος βρήκε έναν τρόπο για την αντιμετώπισή τους. Αποφασίστηκε λοιπόν να μοιραστούν όπλα σε χωρικούς, οι οποίοι χρίστηκαν εθελοντές πολιτοφύλακες για την «καταπολέμηση της τρομοκρατίας».\nΜέχρι στιγμής 70 χωρικοί υπέβαλαν αίτηση και παρέλαβαν όπλα στο νομό Αργυρούπολης, αναφέρει το έγκυρο *** pontosnews.gr\nΟι χωρικοί, οι οποίοι πέρασαν από μια μίνι εκπαίδευση, συμμετέχουν κι αυτοί στις επιχειρήσεις του τουρκικού κράτους εναντίον των ενόπλων ανταρτών που δρουν στις ορεινές περιοχές του συνόρου των νομών Αργυρούπολης-Τραπεζούντας.\nΉδη έχουν ξεκινήσει περιπολίες στα ορεινά και δύσβατα μέρη, όπου συνήθως βρίσκουν καταφύγιο οι αντάρτες.\nOπως φαίνεται ήδη υπάρχει φλόγα, όπου θα γίνει μια μεγάλη φωτιά.\nΟι Τούρκοι αποφεύγουν στο να αναφέρονται στο εν λόγω ζήτημα, όποτε οι πληροφορίες που έρχονται είναι φιλτραρισμένες από το καθεστώς Ερντογάν.\nΣε κάθε περίπτωση το θέμα είναι ότι οι τουρκικές Αρχές έχουν ανησυχήσει σοβαρά για το ξέσπασμα ενός νέου αντάρτικου στον Πόντο, ανεξάρτητα σε ποιους το καταλογίζουν.\nΤι συμβαίνει στον Πόντο\nPrevious post ← EKTAKTO! O Eρντογάν αναθεωρεί την Συνθήκη της Λωζάνης\nNext post Τα F 35 ως εργαλεία στρατηγικής διπλωματίας →